
Mulţumim 


Prea  Cucernicului Părinte 
Theodoros Zisis, prodecan al 
Facultăţii de Teologie 
Ortodoxă din Tesalonic, 
pentru bunăvoința de a ne 
acorda dreptul şi 
binecuvântarea publicării 
acestei lucrări apologetice, 
spre slava Bisericii Ortodoxe 
de pretutindeni. 


PRECUVÂNTARE 


răim într-un veac îngenuncheat de 
progres şi democrație, în care 
Hristos se transformă ŞI 
Creștinismul se liberalizează 
urmând îndeaproape patimile omului acestei 
lumi. Răsar din ce în ce mai mulţi creştini atraşi 
de „virtuțile?  pluralismului,  fascinaţi de 
unionismul religios şi binele umanist. Iubirea, 
adevărul, libertatea îşi pierd însemnătatea şi 
raportarea fiinţială la Hristos, devenind doar 
cuvinte ce înzorzonează grandioase formulări 
propagandistice. 
Cele ale lui Hristos se  emancipează, 
evoluează, se integrează, altminteri sunt 
renegate, condamnate la  non-existenţă, 


nerecunoscute drept valori, adevăruri sau 
norme. Creștinismul nu mai este adevărul 
răstignit al lui Hristos, „vechea” credinţă a 
Apostolilor, ci un „bun comun” modelat după 
plăcerea mulțimilor, astăzi instituţionalizat, 
legiferat şi centralizat de către organizaţia 
ecumenistă. 

Pornind de la această alianţă de durată cu 
ereticii, nemaiîntâlnită în istoria Bisericii, s-a 
ajuns la o asemenea alienare şi orbire a 
reprezentanţilor ortodocşi, încât teologi şi 
clerici au semnat cu uşurinţă hotărâri ale 
dialogurilor, în care învăţătura de credinţă a 
Apostolilor şi a Sfinţilor Părinţi este retâlcuită 
astfel încât erezia să arate ca adevăr, ereticii să 
fie consideraţi ortodocşi, iar „botezul şi tainele” 
lor să fie recunoscute ca valide. Astfel, cu paşi 
mici, se înaintează de la rugăciunile în comun 
spre  împărtăşirea din acelaşi potir 
(intercomuniune). 

Sub nici un chip, nimeni să nu creadă că 
mărturisirea şi propovăduirea Ortodoxiei poate 
începe prin trădarea credinţei. Însă vedem cum 
în ultimul veac, ecumeniştii ortodocşi nu au 
reuşit să aducă nici un neortodox la credinţa 
ortodoxă. Dimpotrivă, au loc masive convertiri 
ale ortodocșilor la ecumenism, în pofida ideii 
cum că „toți ar trebui să rămână fideli proprulor 
credințe”, în vederea  aşteptatei uniri a 
„bisericilor”. Se cunosc episcopi din diaspora 
care au respins pe neortodocşii ce doreau să se 
boteze în Biserica Ortodoxă. 

Atunci, pe ce se bazează şi unde se găseşte 
mult-numita „mărturisire a credinţei Ortodoxe” 
în ecumenism, când în loc să mărturisim 
adevărul, ne facem părtaşi la erezie şi amăgire? 

Este cu neputinţă să existe vreo unire 
bisericească acolo unde nu este unitate întru 
sfinţenie şi adevăr. Fără dreaptă credinţă, 
nimeni nu poate să pretindă că este părtaş 
harului Sfântului Duh, coborât la Cincizecime. 
Unitatea creştinilor, atât de prețioasă Bisericii, 
nu poate fi împlinită decât prin alăturarea 
neortodocşilor la întregul şi plinătatea credinţei 
apostolice. Unimea creştină n-ar putea fi rodul 
unor compromisuri şi eforturi născute dintr-o 
râvnă omenească, spre înfrăţirea unor oameni 
care nu dau două parale pe învăţătura 
încredinţată Bisericii. 

Atâta timp cât ecumenismul este confundat 
cu Creştinismul şi pare „ortodoxie? pentru 
ortodocşi, puţini vor vedea aici o dragoste 
prefăcută care „îmbrăţişează” Biserica pentru a 
o sufoca, asemenea unei buruieni care stoarce 
seva trunchiului pe care se ridică. 

Dacă ecumeniştii ar declara mâine, pe faţă, că 
nu recunosc Biserica şi cele ale Ortodoxiei, 
majoritatea ortodocşilor nu ar fi prea afectată, 
deoarece ar vedea acest lucru ca pe naşterea unei 
noi şi banale secte. Să nu înţelegem greşit: 
oamenii sunt liberi să-şi întemeieze câte 
ecumenisme doresc sau să creadă în ce zei vor, dar 
să nu confunde sau să amestece „ismele” cu 


Creştinismul, zeii cu Hristos, adunările cu 
Biserica. 

Fiindcă singură Biserica învaţă că orice 
„lucrare a dragostei”, care aduce în final pierderea 
mântuirii sufletului, nu este de la Hristos, ci de 
la diavol. Despre acestea, Sfântul Ioan Gură de 
Aur povăţuieşte: „De ve: vedea vreodată dragostea 
prigonită, nu-i da crezare în locul adevărului, ci te 
împotriveşte cu bărbăţie până la moarte [...] nu 
trăda adevărul nicidecum?”!. Şi adaugă cu tărie: 
„Nu primi nici o învăţătură de rea-credinţă din 
pricina dragostei”. 

Această cărticică a fost scrisă pentru toţi 
creştinii ortodocşi care vor să afle adevărul 
despre falsa şi adevărata iubire, despre pace, 
reconciliere, toleranţă, comuniune; despre aga- 
zisele tradiţii, doctrine, patrimonii şi valori 
»comune”; despre cine este adevăratul 
Dumnezeu şi care sunt locaşurile unde este 
cinstit după dreapta credinţă şi buna-cuviință; 
despre ce ne „uneşte? şi ce ne desparte pe noi, 
ortodocşii, de toți ceilalti oameni religioşi ori 
nu; despre ce şi cât avem dreptul să păstrăm ori 
să cedăm din credinţa Sfinţilor noştri; datorită 
căror motive primim dialogul, dar refuzăm a fi 
în comuniune cu credincioşii altor religii sau 
creştinisme, spre a noastră înţelepţire, «ca să nu 
mai fim copii duşi de valuri, purtaţi încoace şi încolo 


! Sfântul loan Gură de Aur, Epistola Sfântului Apostol 
Pavel către Romani, Omilia 22, versetul 18, PG 60, 611. 
2 Sfântul Ioan Gură de Aur, Epistola Sfântului Apostol 
Pavel către Filipeni, Omilia 2, versetul 10, PG 62, 191. 

de orice vânt al învățături, prin înşelăciunea 
oamenilor, prin vicleşugul lor, spre uneltirea 
rătăcirii, ci ţinând adevărul în iubire. » lee 41-15 

Printre cititorii acestor rânduri, unii mai 
scrupuloşi, contrariaţi de cele arătate, probabil 
că vor condamna atitudinea „răuvoitoare”, chiar 
exclusivistă, acuzând intenţii de dezbinare, 
schismă ori diversiune împotriva unităţii Bisericii. 

Acestora le amintim că unimea şi unitatea 
Bisericii stau în păzirea întreagă şi nevătămată a 
învățăturilor dreptei credinţe ortodoxe lăsate 
nouă de Sfinţii Apostoli şi Sfinţii Părinţi 
iubitori de Hristos, iar nu în spectrul 
aglomerării pan-religioase însufleţite de duhul 
reformelor globalist-nivelatoare, despre care 
Scriptura spune: «Mânia Domnului se descoperă 
din cer peste toată fărădelegea şi peste toată 
nedreptatea oamenilor care ţin nedreptatea drept 
adevăr» Km 1-15 şi încă: «Nu vă  amăgiţi: 
Dumnezeu nu Se lasă batjocorit; căci ce va semăna 
omul, aceea va şi secera. yCalatemi 67 

Atâta timp cât Ortodoxia cea veche înseamnă 
jertfă, răstignire, unire cu Biserica cea Una, 
răzvrătire împotriva păcatului şi neîmpăcare cu 
duhul acestei lumi, iar Ortodoxia cea nouă 
înseamnă schimbarea rânduielilor, înnoirea 
învățăturilor de credință, transformarea 
Creştinismului în creştinisme şi a Bisericii în 
biserici, nemărturisirea adevărului, împăcarea 
cu apostazia şi apostaţii acestui veac -, cu 
uşurinţă vom putea deosebi adevărul de 
minciună, lumina de întuneric, calea strâmtă 

către Împărăţia Cerurilor de drumul universal şi 
„nediscriminatoriu” către iad. 

A sosit vremea când trebuie să conştientizăm 
că ecumenismul doreşte cu dinadinsul să 
nimicească Ortodoxia. Toate întâlnirile 
teologice interconfesionale şi „apropierile” 
reciproce nu duc în final decât la trădare şi 
apostazie. 

Dezbinaţi de Biserică sunt toţi cei ce cugetă 
„osebit de Sfinţii Bisericii”, cei ce înlocuiesc 
dreptatea şi adevărul cu „comuniunea şi 
unitatea”, cei ce sacrifică  „reconcilierii” 
dogmele şi canoanele, punând „binele comun” 
şi propaganda ecumenistă mai presus de jertfa 
pentru dreapta credinţă. Aceştia sunt arhitecţii 
ecumenişti ai „valorilor comune” în care zeii şi 
dumnezeii îşi dau mâna spre făurirea „noii 
conştiinţe religioase”. 

Marea adunare a falsului „dumnezeu” cere 
jertfe — şi nu doar pe „fiii pierzării” - ereticii, 
păgânii, evreii, ci, în primul rând, pe ortodocşii 
creştini părtaşi gândirii liberale, invitaţi să piară 
dându-şi sufletul pentru balaurul antihristic 
camuflat în „binele public” şi „fericirea 
comună” a acestei lumi. 


pr.V. 

PARTEA ÎNTÂI 


ECUMENISMUL SI BISERICA 

lui Hristos, în diferite timpuri, s-au 
desprins şi s-au tăiat ereticii şi 
schismaticii, care au şi încetat să fie 
A mădulare ale Bisericii. Uni ca 


Er | protestanti şi uniaţii, cu tot restul a 
“| legiunilor eretice şi schismatice. 


i Ecumenismul e numele de obşte] 


pentru toate pseudo-creştinismele, 
pentru  pseudo-bisericile Europei 
Apusene. În el se află inima tuturor 
umanismelor europene cu papismul 
în frunte, iar toate aceste pseudo- 
creştinisme, toate aceste pseudo- 
biserici nu sunt nimic altceva decât 
erezie peste erezie. Numele lor 
evanghelic de obşte este acela de 
„pan-erezie” (erezie universală ).” 
Sfântul Iustin Popovici (+ 1979) 


s 


zi 


"Ha Ce este ecumenismul? 


bârşia ecumenismului este legată 
de Adunarea de la Edinburg 
(Scoţia) din anul 1910, unde în 
cadrul Conferinței Misionare 
Mondiale s-au pus bazele unei mişcări care dorea 
la început unirea tuturor sectelor protestante 
într-o singură confederatie. Organizatorul cheie 
al acestei manifestări şi ulterior lider marcant a 
fost metodistul american John Mott (1865 - 
1955), marxist şi mason notoriu. 

De numele lui John Mott şi al altor socialişti 
religioşi se leagă şi organizarea mai apoi a 
Consiliului Internațional pentru Misiune, în 1921. 
Toate aceste consilii şi aliante vor alcătui, 
începând cu anul 1948, o nouă organizație 
majoritar protestantă, numită şi astăzi World 
Council of Churches (Consiliul Mondial al 
Bisericilor), cu sediul la Geneva. 

Însă unitatea se arată a fi străină CMB-ului, 
fiindcă în ultimul veac, nu numai că nu a reuşit 
să aducă vreo umbră de unire printre 
dezbinatele grupări protestante, dar nici nu a 
putut stăvili naşterea altor sute de noi secte 
»creştine”. 

Ideea care trebuie reţinută este că un grup 
restrâns de socialişti protestanți conduşi de un 
mason, a pus bazele ideologiei ecumeniste şi a 
CMB — un fel de sectă extinsă la nivel global, cu 
„drepturi” religioase, statut şi preşedinte (din 
2004 metodistul Samuel Kobia), ce caută să 

atragă cât mai mulţi catolici şi ortodocşi în lupta 
pentru uniformizarea creştinismului. 

Altfel spus, ecumenismul este o manifestare 
religioasă a unor ideologii politice, un unionism 
socialist cu faţă creştină, un centru de comandă 
şi control al tuturor religiilor, teologiilor şi 
grupărilor ce vorbesc despre Hristos şi 
creştinism, astăzi. 

La fel ca şi politicienii din Parlamentul 
European, reprezentanții  »creştinilor”? din 
Consiliul Mondial al Bisericilor supun în chip 
„democratic”, la vot, învăţătura Scripturii 
despre Hristos, despre Sfânta Treime, despre 
Sfintele Taine, aici adevărul fiind al majorităţii, 
„minoritarii” trebuind să asculte şi să primească 
„Hristosul”, „Ireimea”, „dumnezeirea? care 
satisface gustul „celor mulţi”. 

Scriptura, însă, nu ne descoperă şi nu ne 
vorbeşte de un „dumnezeu lumesc”*, de dreptatea 
sau calea mulțimilor”, de un adevăr al 
„democraţiei”, al logicii şi echităţii, de o 
biserică „a celor mulţi”, ci de un singur 
Dumnezeu, un singur adevăr şi o singură 


3? Unde aşa-zişii ortodocşi sunt o „minoritate”. 

+ «Eu le-am dat [Apostolilor] cuvântul Tău, şi lumea i-a urât, 
pentru că nu sunt din lume, precum Eu nu sunt din lume» (loan 
17.14). 

5 «Iisus i-a zis: Eu sunt Calea, Adevărul şi Viata» (Ioan 14.6). 

* Ci dimpotrivă, a celor rămaşi drepcredincioşi: «Nu te 
teme, turmă mică, pentru că Tatăl vostru a binevoit să vă dea 
vouă împărăția» (Luca 12.32). 

credinţă mai presus de lume şi de oameni: 
Dumnezeu-Omul lisus Hristos. 

De departe, un Hristos plăcut lumii (şi 
sectarilor, evreilor, musulmanilor, masonilor, 
yoghinilor, new-age-iştilor) ar trebui să fie o 
pricină de sminteală şi nu de extaziere pentru 
ortodocşii ecumenişti: «Dec: le-a zis Iisus: [...] Pe 
voi lumea nu vă poate uri, dar pe Mine Mă urăşte, 
pentru că Eu mărturisesc despre ea că lucrurile ei 
sunt rele.» 2%” 67 

Fără de tăgadă, acest nou model de creştinism 
care-şi schimbă neîncetat formulele pentru a fi 
pe placul tuturor, devine o victimă a 
„democraţiei”, a „pluraksmului creştin” în care 
„hristosul” ecumenismului dobândeşte atâtea 
fete, înţelesuri şi înfăţişări pe cât are şi „marele 
arhitect” — zeul masoneriei. 

Nu întâmplător, principiul „unitate în 
diversitate” este o invenție a masoneriei preluată 
ca slogan „creştin” de către ecumenişti. Dacă în 
spatele Marelui Arhitect masonii înţeleg o 
„divinitate? nenumită, misterioasă şi ascunsă 
care poate lua totodată şi chipul lui Allah, 
Budha, Beelzebul sau Hristos, la fel şi 
ecumeniştii, în spatele numelui „hristos”, 
vestesc de fapt creştinilor naivi chipul noului 
hristos - tolerant cu ereziile, bun cu păcatul, 
reconciliant şi îngăduitor cu „slăbiciunile” 
oamenilor - adică definesc „teologic” persoana 
Antihristului. 

Privind ideologia, principiile şi activitatea 
ecumenismului de la rădăcini şi până la roade, 

vedem cum acestea sunt asemenea cu cele ale 
Masoneriei, cea care stăpâneşte de la început, 
prin liderii grupărilor protestante şi 
neoprotestante, întreaga direcţie a 
„creştinismului” ecumenist. 


'} Este ecumenismul religie? 


u este şi nici nu poate fi religie, 
dar pretinde că este o religie. 
Al Ecumenismul nu este şi nici nu 
G poate fi creştin, însă se prezintă 
ca un creştinism. Ecumenismul nu este teologie, ci 
propagandă. 

În întelegerea ecumenismului trebuie să 
deosebim două lucruri. În primul rând, 
aparentele îngeală, deoarece deosebirile sunt fine 
şi vin sub chipul binelui. De aceea asemănător 
nu înseamnă identic, iar similar nu înseamnă la 
fel; şi iarăşi, nu toţi care vorbesc de Hristos sunt 
ai lui Hristos, nu toţi care vorbesc de creştinism 
sunt creştini. 

Cei care fac astăzi „bun” sau „bine”, cei care 
„unesc”, „iubesc? şi se „înfrăţesc”, în numele 
dar nu după adevărul lui Hristos, sunt cei care 
amestecă binele cu răul, adevărul cu minciuna, 
virtutea cu păcatul, sunt cei despre care Hristos 
spune: «Mulți Îmi vor zice în ziua aceea: Doamne, 
Doamne, au nu în numele Tău am proorocit şi nu în 
numele Tău am scos demoni şi nu în numele Tău 
minuni multe am făcut? Și atunci voi mărturisi lor: 


A 


a 

Niciodată nu v-am cunoscut pe voi. Depărtaţi-vă de 
la Mine cei ce lucraţi fărădelegea.» Me 1:22 

Dacă ecumenismul a căpătat astăzi o oarece 
putere, influenţă şi autoritate este pentru că a 
amăgit pe mulţi, folosind un vocabular creştin 
ascunzând o ideologie socialistă, a reinterpretat 
citate din Scriptură pentru a se îndreptăţi şi a 
vorbit în numele lui Dumnezeu pentru a-şi 
„prooroci? o chemare mesianică în unirea 
tuturor creştinismelor şi a tuturor religiilor. 

În al doilea rând, ecumenismul nu a fost 
întemeiat de Hristos, ci de oameni. Dacă 
ecumenismul ar fi venit de la Hristos, înseamnă 
că vreme de 1900 de ani, pe pământ nu ar fi 
existat nici un creştinism autentic, nu ar fi fost o 
singură Biserică, că toţi sfinţii ar fi trăit în 
înşelare, că nu ar fi existat sfinţenie şi mântuire, 
ar însemna că lucrarea apostolilor s-a 
netrebnicit şi porţile iadului au biruit Biserica, 
iar în al XX-lea secol Hristos a fost nevoit să 
reîntemeieze o nouă biserică (ecumenistă) şi să 
trimită noi apostoli (liderii ecumenişti din 
CMB) pentru a reîncreştina lumea. A crede o aşa 
mare grozăvie! înseamnă lepădare cu totul de 
Hristos şi de Sfânta Treime. 

Scriptura însă ne învaţă că Hristos a 
întemeiat un singur Creştinism dreptmăritor, o 
singură Biserică nepieritoare şi a arătat o 


7 De fapt, ecumeniştii ortodocşi cred grozăvenia fără să o 
înţeleagă, deoarece sunt atraşi mai mult de „frumusețea” ideii 
şi nu duc logica până la capăt. 

singură Treime Sfântă. Creştinism înseamnă o 
singură credință apostolică {veşnică şi 
neschimbată, nu mai multe biserici, nu mai 
multe creştinisme, nu mai mulţi hristoşi, nu 
mai multe treimi, nu mai multe religii. 

Unitatea, unicitatea şi a-tot-cuprinderea 
credinţei celei adevărate întru Iisus Hristos sunt 
fundamentele care o fac esențial deosebită de 
ideologia ecumenismului aşa-zis creştin. 


e Ce înţelege atunci ecumenismul prin 
unire sau unitate? 


hemarea la unimea credinței nu este 

ceva nou, ci arată mărturisirea cea una 

a Apostolilor peste veacuri, este 

lucrarea de până acum a Bisericii la 
a-i aduce pe toți şi pe toate“ la «un Domn, o credință 
şi un Botez»”, la lepădarea credințelor vechi, 
păgâne şi a crezurilor eretice hulitoare de 
Hristos. 

Unitatea credinței însemnează ca toţi creştinii 
să mărturisească acelaşi Crez, să se 
împărtăşească cu Sfântul Trup şi Sânge al lui 
Hristos din acelaşi potir şi să se mântuiască în 
aceeaşi Biserică. 


8 Pe toţi evreii, hinduşii, budhiştii, mahomedanii, pe toţi 
ereticii catolici şi protestanți, pe toate filozofiile gnostice, 
ateiste, evoluționiste, new-ageiste... 
? «Este un trup şi un Duh, precum şi chemaţi ați fost la o singură 
nădejde a chemării voastre; este un Domn, o credință, un botez, 
un Dumnezeu şi Tatăl tuturor» (Efeseni 4.4-6). 

Însă toate acestea există deja de două mii de 
ani în Ortodoxie, nu trebuieşte inventată o altă 
unitate, o altă credinţă, un alt creştinism pentru 
a împlini cuvântul Mântuitorului «ca toți să fie 
una», Căci toţi ortodocşii sunt deja, alcătuiesc 
deja Biserica cea „una”, după cum Scriptura 
luminat grăieşte: «Ca toți să fie una, după cum 
Tu, Părinte, întru Mine şi Eu întru Tine, aşa şi 
aceştia în No: să fie una, ca lumea să creadă că Tu 
M-ai trimis.» 10 1721 

Cu adevărat, numai ortodocşii, dimpreună vii 
şi adormiţi, din toate timpurile şi din toate 
locurile, alcătuiesc Trupul Bisericii celei veşnice 
al cărei Cap este lisus Hristos Dumnezeu- 
Omul”. 

În schimb, unitatea credințelor! este vederea 
ecumenistă prin care în lume viază acum mai 
multe credinţe „creştine? care trebuiesc 
transformate într-una singură, atenție, nu 
aducându-le la Credința cea una a Bisericii lui 
Hristos, ci luând din fiecare „creştinism” câte 
ceva şi alcătuind o nouă dumnezeire, o nouă 
biserică, un nou „hristos” care să-i împace şi pe 
ereticii protestanți, şi pe căzuții catolici, şi pe 
hulitorii uniaţi şi monofiziti, şi pe ortodocşii 
ecumenişti. 

Bineînţeles, în această amestecare, fiecare 
trebuie să renunţe la ceva al său pentru a primi 


19 «Hristos este cap Bisericii, trupul Său, al cărui mântuitor şi 
este» (Efeseni 5.23). 

1! Asemănătoare la auz cu unitatea credinței, dar atât de 
deosebită în înţelesuri... 

pe ale celorlalți. Însă protestantismul a renunţat 
deja la tot: nu are rădăcină istorică, nu are 
Predanie, nu are sfinţi şi sfinţenie, nu are Sfântă 
Împărtășanie, nu are har şi preoţie, nu se 
închină la Sfânta Cruce şi huleşte pe Maica 
Domnului, cu ce să „îmbogăţească” Ortodoxia? 
Cu democraţii teologice, teorii raţionaliste şi un 
hristos umanist, un hristos creat după chipul 
omului căderii? 

Catolicismul în imperialismul său se 
foloseşte de ecumenism pentru a-i aduce pe 
ortodocşi şi protestanți la supunere faţă de 
infailibilitatea papală, investind sume colosale şi 
deținând acum un rol de lider în propagarea 
ecumenismului în plan mondial. 

În schimb, „unirea” ecumenistă impune 
Ortodoxiei să fie în rând cu „celelalte 
creştinisme”, adică tolerantă, reconciliantă, 
maleabilă, lumească, să renunţe la învăţăturile 
apostolice de credinţă ce „dezbină”, să anuleze 
anatemele Bisericii date asupra ereziilor papiste 
şi sectare, să nu se mai călăuzească după Sfintele 
Canoane, să modifice anumite pasaje din 
Scriptură şi din cărţile de slujbă, să nu mai 
boteze, dar să-i împărtăşească pe toţi catolicii şi 
protestanții la Sfânta Liturghie. 

Chiar dacă nu o recunosc, ecumeniştii 
ortodocşi tocmai către „negocierea ortodoxiei” 
s-au îndreptat şi se îndreaptă, spre deosebire de 
protestanți şi catolici, care nu numai că nu au 
schimbat absolut nimic din ideologiile lor, dar 
au şi făcut ca ereziile apusene să fie primite 


20 


drept „învățături noi”, drept „dogme? în 
teologia ortodoxă. 

Însă aceasta înseamnă pentru Ortodoxie 
renunţarea pe faţă la cele mântuitoare, înseamnă 
transformarea ortodoxiei în erezie, a dreptei 
credinţe în apostazie, înseamnă demolarea 
«Bisericii Dumnezeului celui viu, stâlp şi temelie a 
adevărului.» Timaa 3-15 


e Bine, dar în cadrul Liturghiei, nu se 
spune „încă ne rugăm ... şi pentru unirea 
tuturor”, sau „unirea credinței şi 
împărtăşirea Sfântului Duh”? Scopul 
Bisericii nu e acela de a-i împărtăşi pe toți 
cu Hristos? 


fânta Liturghie este un întreg, un tot 
LS unitar, o manifestare văzută a tuturor 

dogmelor credinţei ortodoxe. Dacă pe 

undeva Sfânta Liturghie este adăugită, 
modificată sau ciuntită, înseamnă că mai-nainte, 
anumite dogme ale credinţei ortodoxe au suferit 
„înnoire” sau prescurtare. 

Ca să înţelegem cine sunt acei „toţi” care se 
împărtăşesc de Hristos, trebuie să cunoaştem că 
Sfânta Liturghie începe cu Sfânta Proscomidie, 
unde pe sfântul disc, preotul în altar 
preînchipuie prin bucățele de  prescură, 
alcătuirea Bisericii, adunând în chip simbolic în 
jurul lui Hristos-Agneţ pe cei ce sunt ai lui 
Hristos: Maica Domnului, Sfântul Ioan 
Botezătorul, toți Sfinţii, Cetele  Îngereşti, 

Ierarhul locului, ctitorii bisericii, precum şi 
numele celor de pe pomelnice - creştinii botezați 
cu botezul Bisericii în credinţa ortodoxă, vii sau 
adormiti. 

Apoi Sfânta Liturghie începe cu mărturisirea 
Preasfintei Treimi — care nu este aceeaşi cu 
Treimea din Catolicism din cauza ereziei 
Filioque”, nici cu Treimea sectelor protestante, 
care nici măcar nu au un crez sau o viziune 
comună asupra lui Hristos, aceştia crezându-L 
când om, când înger, când un iniţiat. 

Urmează apoi citirea Sfintei Evanghelii, 
glasul Cuvântului făcut Om, Evanghelie care nu 
este aceeaşi cu cea a catolicilor? sau a 
protestanților. Rostirea  Crezului, iarăşi, 
reprezintă mărturisirea credinţei Trupului 
Bisericii, a dreptcredincioşilor ortodocşi, Crez 
care nu este acelaşi cu cel al catolicilor, pe când 
în protestantism lipseşte cu desăvârşire. 

Până acum, despre ce unire sau unitate 
ecumenistă să fie vorba în Liturghia Bisericii, 


IA Învățătura prin care Duhul Sfânt purcede nu numai din 
Tatăl, ci şi din Fiul (fihoque), adaos cu totul eretic ce 
contrazice cuvântul lui Hristos din Scriptură (loan 15.26), 
Catolicismul zămislind astfel o nouă învăţătură despre o 
nouă dumnezeire. 

15 Aşa-zisa evanghelie a catolicilor a fost modificată astfel 
încât să justifice erezia Filioque şi celelalte înnoiri, precum 
primatul şi infaihbilitatea papală. 

14 Practic, aceştia nu mai au evanghelie, ci un manual de 
etică, prin care toţi sectarii sunt deja mântuiţi fără a mai 
face faptele credinţei, de un anumit personaj Isus (nu 
Iisus), confundat de ei cu Hristos. 

când nici Treimea, nici Evanghelia, nici Crezul, 
nici toate ale Ortodoxiei nu sunt crezute şi nici 
mărturisite de catolici şi protestanți? 
Cuminecarea din Trupul şi Sângele 
Mântuitorului o pot face doar acei care mai- 
nainte s-au botezat crezând în Mântuitorul 
Bisericii, mărturisind Hristosul Evangheliei, şi 
cu „0 gură şi o inimă” au rostit cuvintele 
Crezului. 

Se pot oare împărtăşi de Hristos hulitorii de 
Hristos? Se pot cumineca cu Hristos cei ce se 
scârbesc să rostească Crezul Apostolic? Pot fi ai 
Bisericii duşmanii Bisericii? Pot fi ai Ortodoxiei 
cei ce neagă şi hulesc Ortodoxia? Sau pot fi mai 
multe ortodoxii, mai multe treimi, mai multe 
scripturi sau mai multe crezuri? Unde este în 
Scriptură acea „iubire? care socoteşte mlădiţe 
ale adevărului pe fiii minciunii? Ce numim 
atunci „pace”, călcarea esenței şi promovarea 
aparențelor? Unde este aici „unirea”, în 
prietenia dintre oamenii care văd creştinismul 
ca pe o formulă sau ca pe împlinirea unui ritual? 

Iată de ce Ecumenismul nu iubeşte ci 
defaimă Dogmatica, vorbind numai de iubirea 
dintre oameni şi nu despre adevărul 
dumnezeiesc. Marea piatră de poticnire a 
ecumeniştilor va rămâne Mãärturisirea de credință, 
fiindcă în Biserică, Crezul ortodox este cel ce 
străjuieşte Sfânta Împărtășanie şi o apără de cei 
ce par creştini dar pe dinlăuntru sunt potrivnici. 

'} Dar Biserica Ortodoxă nu face parte din 
Consiliul Mondial al Bisericilor? 


iciodată Biserica Ortodoxă nu a 
făcut şi nici nu va face parte din 
vreun consiliu sau alianță 
pământească. Hristos Domnul nu 
poate fi făcut părtaş adunărilor hulitoare şi nici 
nu poate fi chemat să „voteze” la şedinţele 
adunărilor ecumeniste. 

Biserica este un trup divino-uman al cărui 
cap este Hristos. Prin însăşi alcătuirea firii sale, 
Biserica nu poate face alianţe sau uniri cu vreo 
grupare sau organizaţie omenească. Cu atât mai 
mult cu cât „centrul” Creştinismului nu poate fi 
undeva pe acest pământ — ca în catolicism la 
Roma sau în ecumenism la Geneva — ci în 
Biserica unde se mărturiseşte Crezul apostolic şi 
se săvârşesc Sfintele Taine. 

Unde este Biserica, acolo este şi Hristos. 
Atunci, ce justificare să poată avea prezenţa 
Bisericii în acel consiliu al ecumenisştilor, atâta 
vreme cât cele ale Bisericii sunt desăvârşite, 
limpezi şi statornicite de două mii de ani? 
Sfinţenia Bisericii arată desăvârşirea credinţei, 
ca una ce nu mai are nici o trebuinţă de vreo 
împuţinare, de sporire sau adăugire. De la 
Cincizecime, Biserica lui Hristos este deja pe 
culmile „progresului? şi ale „evoluţiei”. Mai 
multă sfinţenie sau mai multă teologie decât cea 
dintotdeauna nu este şi nu poate fi în Biserică. 


A 


A 

Cei chemaţi la preschimbare sunt oamenii, 
nu Biserica. Omul trebuie să împlinească nu să 
cântărească, să drămuiască, să disece, să împartă 
sau să negocieze cele ale credinței 
dreptmăritoare. 

Este adevărat că anumiți ierarhi sau teologi 
ortodocşi, urmărind anumite interese politice 
sau financiare, s-au înscris în CMB, însă au 
făcut-o netrimişi de nimeni, în numele personal 
nu al Bisericii, drept dovadă stând faptul că s-au 
întors din Apus hotărâți să pună în aplicare 
ordinele de schimbare a Ortodoxiei. 

Biserica nu este a ierarhilor sau a teologilor 
ecumenişti, ci a lui Hristos lisus, a Apostolilor, 
a Mucenicilor, a Sfinţilor, a tuturor creştinilor 
dreptmăritori. Biserica şi Credinţa Ortodoxă 
nu sunt proprietatea personală a nimănui! 
Nimănui, nicăieri şi niciodată nu i se va 
îngădui a sacrifica, pentru binele său, vreo 
părticică din Credinţa cea Ortodoxă. 

lar dacă s-ar găsi vreunii care să creadă că 
sunt stăpânii Bisericii şi pot face orice poftesc cu 
credinţa, le amintim de „râvna” lui Arie, 
Macedonie, Nestorie, Eutihie, Luther, a papei şi 
a tuturor celor dimpreună cu dânşii, care, în 
„infailibilitatea” lor, au amăgit poate câteva 
suflete şi au câştigat ceva ziduri sau clădiri, dar 
au sfârşit lepădaţi de Biserică şi despărțiți pe 
veci de harul Duhului Sfânt pe care L-au hulit. 

Să nu uităm un lucru! Spre deosebire de 
ecumenism, Biserica recunoaşte un ierarh, un 
teolog sau un mirean drept ortodox atâta vreme 

cât acesta mărturiseşte, oriunde s-ar afla, chiar 
cu preţul vieţii, Ortodoxia. 


H+ Însă la facultate am învăţat că Biserica 
lui Hristos este ecumenistă... 


iserica lui Hristos este ecumenică nu 
ecumenistă. Cutremurător este faptul 
că tăticul ecumenismului, John Mott, 
nu a împrumutat la întâmplare, 
pentru denumirea mişcării sale, termenul 
grecesc „0ecumenicos” - care arată lucrarea 
veşnică şi a-tot-cuprinzătoare a propovăduirii 
apostolilor, adică unicitatea şi universalitatea 
Bisericii. 

Scopul vădit al acestei substituiri a fost cel de 
a masca intenţiile mişcării sub un termen 
creştin specific ortodox, ca mişcarea ecumenistă 
să poată afişa lumii o înfăţişare „creştină”, să-şi 
poată invoca în chip viclean o descendență 
apostolică şi istorică, iar la un anumit grad al 
„înfrăţirilor”, şedinţele CMB să capete o 
autoritate la fel cu cea a celor şapte Sfinte 
Soboarele ale Bisericii. 


'H A reuşit ecumenismul să schimbe cu 
ceva Ortodoxia? 


cumenismul nu va reuşi niciodată să 
schimbe Ortodoxia, ci doar credinţa 
ortodocșilor care cred în ecumenism. 

Şi pentru cei ce nu cred că 

ecumenismul sapă la temelia credinţei, dăm mai 
jos o listă cu câteva din apostaziile săvârşite în 
Biserică de către ortodocşii ecumenisşti: 

X 13 cântări din Prohodul Domnului au fost 
scoase, pe motiv că sunt „antisemite”!; 

X Liturghiile săvârşite de preoţii şi arhiereii 
ecumenişti nu mai conţin cecteniile şi 
rugăciunile pentru cei ckemaţi!$, ceea ce arată că 
preoţii şi arhiereii ecumenişti nu mai văd pe 
catolici, uniaţi, protestanți, monofiziţi ca făcând 
parte din ceata „celor chemaţi” de Biserică la 
pocăință şi botez, adică ereticii de ieri sunt 
deodată, peste noapte, creştinii de astăzi. 

Vedeţi cum ecumenismul nu se poate ridica 
în Biserică decât schimbând cele ale Bisericii? 
Liturghia - icoana dogmelor este atât de 
înrădăcinată în Ortodoxie, încât nu poate fi 
transformată în „liturghie ecumenistă” fără a fi 
ciuntită. Scoaterea ecteniilor arată de fapt 
cum ecumenismul a şters mai înainte, din 
conştiințele unor clerici învăţăturile de 
credinţă ale Bisericii, „clerici” care mai apoi 
s-au apucat să ciuntească pasajele dogmatice 
ale Sfintei Liturghii. 


15 Astăzi, ortodocşii din România habar nu au că au ajuns 
să citească în Vinerea Patimilor un Prohod cenzurat. De 
exemplu, Cântarea 24 a Stării a treia: Pier răstignitorii, 
j mpărate a toate, Dumnezeiescule Fiu. 

15 Rugaţi-vă cei chemaţi Domnului/ Cei credincioşi pentru cei 
chemaţi să ne rugăm, ca Domnul să-i miluiască pe dânşii Să-i 
învele pe dânşii cuvântul adevărului/ Să le descopere lor 
Evanghelia dreptăţii/ Să-i unească pe dânşii cu sfânta Sa 
sobornicească şi apostolească Biserică. 

Sfinţii numeau pe catolici, protestanți, 
monofiziţi etc. drept apostaţi pentru ca aceştia 
să se deosebească de turma cea drept- 
credincioasă, arătându-le totodată uşa Botezului, 
singura cale ca aceştia să rămână mai departe şi 
să se împărtăşască la Sfânta Liturghie. 

X Molitfelnicele tipărite până în anul 1992 
conţineau rânduiala lepădărilor care trebuiau 
rostite şi scrise înainte de botez de cei ce mai 
înainte au fost evrei, respectiv catolici, luterani, 
calvini, baptisti sau alţi eretici protestanți. Prin 
scoaterea acestor rânduieli, ecumenismul a 
câştigat două lucruri: ca preoţii ortodocşi, 
nemaivăzând rânduiala, să creadă că latinii, 
uniaţii şi protestanții sunt creştini, sunt 
„biserică”, deci nu mai trebuiesc botezați, şi ca 
nici o carte de cult să nu mai poată aduce vreo 
mărturie a Bisericii împotriva ereziilor hulitoare 
de Hristos.! 

X La anul 1982, ortodocşii ecumenişti din 
cadrul comisiei „Credinţă şi organizare” întrunită 
la Lima, au semnat documentul B.E.M., care 
constituie baza dogmatică şi liturgică minimă 
după care se face acum unirea creştinilor 
ecumenişti, prin recunoaşterea „reciprocă” a 


17? Ca de exemplu: „Afurisesc toate eresurile şi dezbinarea 
adunării catolice... [vedeţi cum spune rânduiala lepădării cea 
de către sfinţi alcătuită — adunare catolică şi nu biserică, 
n.n.]” sau „Mă lepăd de toate eresurile luteranilor (sau ale 
celorlalți sectari)...” adăugând la urmă: „ca de ale unor 
potrionici ai lui Dumnezeu şi ai adevărului, ca pe cele ce sunt 
pierzătoare de suflet, le defaim şi le afurisesc pe ele”. 

Botezului, Euharistiei şi Ministeriului (adică a 
preoţiei). La nici zece ani, încep să dispară din 
cărţile de cult ortodoxe pasajele şi slujbele care 
se împotrivesc hotărârii BEM... 

X În fiecare an la sfârşitul lunii ianuarie, timp 
de şapte zile, ecumeniştii desfăşoară pe tot 
cuprinsul ţării o repetiţie generală pentru a-i 
obişnui pe ortodocşi cu viitorul chip al bisericii 
ecumeniste. În această „Săprămână de rugăciune 
în comun” se fac solemne procesiuni de stradă la 
care se îmbulzesc cei amăgiţi de duhul „unității 
în diversitate”, se fac alternativ slujbe mixte cu 
ectenii şi rugăciuni, când în bisericile ortodoxe, 
când în lăcaşurile catolice şi protestante, 
încheiate cu predici cu tentă unionistă. 

Catolicii şi protestanții niciodată nu se vor 
întoarce la Biserică dacă sunt întăriţi în 
convingerea că şi ei au biserică şi sfinte taine, 
prin participarea ortodocșilor ecumenişti la 
rugăciunile în comun cu dânşii. Limpede 
trebuie să fie pentru oricare dintre ortodocşii - 
ierarhi, preoţi, călugări, teologi sau mireni - ce 
se pleacă spre comuniunea cu ereticii, că se 
leapădă pe faţă de Trupul cel Viu al Bisericii lui 
Hristos, fapt pentru care aceştia se vor judeca 
laolaltă cu ereticii alături de care s-au rugat şi 
împărtăşit, dar mai ales se vor osândi pentru 
sminteala ce o arată celor neîntăriţi în credinţă; 
X Toţi sfinţii care au murit muceniceşte în 
veacul XVIII mărturisind ortodoxia împotriva 
uniaţiei catolice (Sofronie, Oprea, Visarion, 
Iosif, Sava), au vieţile rescrise sau cenzurate, 

fiind  descrişi acum ca nişte  înflăcăraţi 
„pasoptişti” care au murit pentru păstrarea 
hotarelor ţării, pentru ieşirea românilor din 
iobăgie, pentru o viaţă mai bună, pentru 
năzuinţe politice, nicidecum pentru 
mărturisirea Ortodoxiei şi îmbărbătarea 
ortodocşilor în faţa tunurilor cu care papalitatea 
făcea „propovăduire creştină”. 

lată un extras dintr-o informare uniată a 
vremii despre mărturisirea Sfântului Visarion 
Sarai (+1701) în Ardeal, citat din Proloage vol.I, 
ediţia 1991, an după care pasajul a fost 
eliminat... „La îndemnul lui [al sfântului 
Visarion], în multe locuri poporul nu mai merge la 
biserică, nu se serveşte de preoții uniţi [cu Roma], 
morții şi-i îngroapă fără prohod şi fără mângâieri 
duhovniceşti, copiii şi-i botează prin femei bătrâne şi 
se întâmplă şi alte pagube duhovniceşti de felul 
acesta.” 

Dacă Mărturisitorii de mai sus ar fi murit 
pentru crezuri politice sau pentru nație, ar fi 
astăzi cel mult nişte eroi. Însă Biserica îi 
cinsteşte drept Sfinţi Mucenici cu sfinte moaşte, 
ca unii ce s-au adus drept jertfă pentru 
mărturisirea credinţei ortodoxe, omorârea lor 
arătând virtuțile „creştinilor? cu care 
ecumeniştii vor acum să ne înfrăţească. 

X Mineiele, sinaxarele şi cărţile de cult de 
astăzi nu mai pomenesc deloc viaţa şi 
învăţăturile sfinţilor arhierei mărturisitori şi 
biruitori împotriva ereziilor catolicismului, 
Fotie cel Mare (6 februarie) şi Marcu al Efesului 

(19 ianuarie), cei care prin iscusinţa teologiei l- 
au biruit pe papă, răbdând cu vitejie 
constrângerile şi lepădând până la moarte 
propunerile unirii, împreună-slujirii şi 
„înfrăţirii” cu Roma, fiind etichetaţi drept 
„ultraortodocşi” sau „antiecumenişti”, adică 
„nevrednici” de a mai rămâne în calendare şi 
pomeniţi la slujbe, pentru ca ortodoxul simplu 
auzind viaţa şi mărturisirea lor să nu înţeleagă 
»greşit” ecumenismul de astăzi. 

X Amintim aberantul complex de la Vulcana- 
Băi, judeţul Târgovişte, unde cu fonduri CMB s- 
a ridicat în cadrul unui centru ecumenic-pilot o 
sinagogă, o moschee şi o catedrală ortodoxă, 
prin care ecumenismul inter-religios pune 
hotărât în România bazele „religiei speranţei”, o 
credinţă universală care să funcţioneze şi după 
norme mozaice şi musulmane adică „religia 
curcubeului”, binecunoscut simbol al ideologiei 
sincretiste new-age; 

X În zece din cele paisprezece facultăţi de 
teologie din România, din anul 1996, o nouă 
materie a devenit obligatorie: „Ecumenismul”, 
care - profitând de răstălmăcirile istorice şi de 
desfiinţarea catedrelor de Apologetică, 
Spiritualitate şi Mistică -, reaşează Ortodoxia 
într-o nouă viziune, desprinsă de „balastul” 
dogmatic şi „învechitele” canoane, promovând 
în schimb halucinaţiile „sfinţilor eretici” din 
Apus, sau legalizează „împlinirea? Bisericii 
numai prin aderarea Ortodoxiei la normele şi 
etica apostată ale celorlalte „creştinisme”; 

X Pe lângă principalele facultăţi de teologie s- 
au înfiinţat „institute ecumenice”, unde, cu 
importante finanţări venite din Apus, se pun 
bazele „teologice” şi se creează infrastructura 
viitoarei biserici ortodoxo — catolico — protestant 
— ecumeniste, institute care prin conferinţe şi 
cursuri  inter-confesionale, editări de ziare, 
excursii şi vizite reciproce de apropiere şi 
recunoaştere, sumedenii de seminarii, tabere şi 
pelerinaje, proiecte, emisiuni  radio-TV, 
dezinformează, cenzurează, propagă mesaje şi 
manifestări ce caută să amăgească înţelegerea 
cea după adevăr a ortodocșilor; 
X La 7 decembrie 1965, Patriarhul Athenagoras 
împreună cu Papa Paul al VI-lea au declarat că 
nu mai există nici o deosebire între Ortodoxie şi 
Catolicism, şi drept urmare au „ridicat” reciproc 
anatemele anului despărțirii Răsăritului de 
Apus, 1054. Însă, ceea ce ecumeniştii nu ne spun 
este că anatemele Bisericii ortodoxe asupra 
eresurilor romano-catolice au fost date 
soborniceşte, cu legătură de nedezlegat şi cu 
tărie „Maranatha”, adică blestemul poate fi 
ridicat doar de Hristos la sfârşitul veacurilor.I 
Dincolo de aceste acte teatrale ale 
ecumeniştilor, de „ridicare” a anatemelor sau 
anulare a canoanelor, Biserica vede marea 


15 Amintim că încălcarea hotărârilor primelor două 


Soboare ale Bisericii de la Niceea şi Constantinopol, în care 
s-au alcătuit cele 12 capete ale Crezului, aruncă asupra 
celor ce nu mărturisesc drept Crezul ortodox (fără 
Filioque) anateme de nedezlegat. 

înşelare a celor ce se cred creştini prin faptul că 
nesocotesc şi „anulează” peste noapte mărturia 
de mii de ani a Ortodoxiei. 

X Ecumenismul a găsit „pozitivă şi 
nediscriminatorie” prezenţa şi „slujirea” femeilor- 
preoţi şi a femeilor-episcop din anglicanism şi 
mai nou din luteranism, precum şi „cununia” 
cuplurilor de homosexuali şi lesbiene, CMB 
recomandând cu tărie şi celorlalte „biserici” 
aceste practici. Nu întâmplător, acele „biserici 
creştine” liberaliste şi apostate fac parte din 
„majoritarii” CMB. 

Prins între fălcile „libertății de exprimare” şi 
ale „egalitarismului”, ecumenismul „creştin” nu 
face auzit în nici un fel cuvântul Scripturii 
despre sexualitatea «împotriva firii» im: 126 însă 
sprijină şi legitimează pe faţă aberaţii ca 
recunoaşterea „familiilor? | monogame şi 
căsătoria „homosexualilor creştini”, în dauna 
adevăratei familii creştine şi a fiinţei umane 
Zămislită după chipul şi asemănarea lui 
Dumnezeu. 

Unirea „diversității religioase” cu „diversitatea 
sexuală” era de aşteptat, atâta timp cât scopul 
ecumenismului „pluralist” este să împreuneze 
din gros, sub numele de „creştinism”, toate 
ereziile, blasfemiile, apostaziile, gnosticismele şi 
păgânismele istoriei acestei lumi. 

Majoritatea ortodocşilor nu cunosc aceste 
sminteli din Biserică, ceea ce nu-i face mai puţin 
vinovaţi de apostazia în care au ajuns să trăiască, 
căci biruiţi fiind de păcatul neştiinței ajung să 

guste odată cu „virtuțile? văzute şi păcatele 
ascunse ale ecumenismului, osândindu-şi astfel 
sufletul la despărţire de Hristos şi la moartea cea 
veşnică.” 


"j Învață ecumenismul o învăţătură diferită 
de cea a Bisericii Ortodoxe? 


cumenismul promovează aşa-zisa 

„teorie a ramificațiilor”, potrivit căreia 

Biserica este ca un trunchi comun din 

care, în timp, s-au desprins ramuri 
(romano-catolicismul, uniaţii, protestantismul, 
monofiziţii etc.) care deţin, fiecare în parte, 
sfinţenie şi har mântuitor. 

Sub această nouă viziune, mulţi dintre 
ortodocşi ajung să creadă că Biserica Apostolică 
cea Una poate fi „refăcută” (adică alcătuită din 
nou!!) în deplinătatea ei, printr-o unire globală 
a tuturor cultelor, grupărilor şi sectelor care au 
legătură sau tangenţă cu ideea de creştinism, 
astăzi. 

Din fericire, toți aceşti ecumenişti sincer, dar 
înşelati, nu fac altceva decât să ne arate prin 
aceste strădanii că „bisericile? din afara 
Bisericii, că „bisericile” din CMB nu sunt deloc 
Biserica Apostolică cea Una, de vreme ce tânjesc 
în a o realcătui. 


1? Mai sunt unii care se amăgesc zicând că „nu au ştiut”, 
„nu au auzit”, „nu cunosc”, arătând de fapt că sunt biruiţi 
de neştiință, păcat de moarte ca şi adulterul, ecumenismul 
nefiind altceva decât o curzie spirituală. 

Să vedem ce spune Hristos în Evanghelie 
despre „ramurile?  ecumeniştilor, despre 
mlădiţele din afara Trupului Bisericii: 

«Rămâneti în Mine şi Eu în voi. Precum mlădiţa 
nu poate să aducă roadă de la sine, dacă nu rămâne 
în viţă, tot aşa nici voi, dacă nu rămâneți în Mine. 
Dacă cineva nu rămâne în Mine se aruncă afară ca 
mlădița şi se usucă; şi le adună şi le aruncă în foc şi 
ard. Ioan 15.4-6 

Dacă ortodocşii ecumenişti s-ar opri să vadă 
cum o simplă „idee? unionistă - aparent nobilă 
şi nevinovată, ca cea a „ramurilor” - încalcă 
toată învăţătura Sfinţilor Apostoli, credem că s- 
ar cutremura: 

X Canonul 10 al Sfinţilor Apostoli — „Dacă 
cineva s-ar ruga, chiar şi în casă, cu cel afurisit (scos 
din comuniunea Bisericii) acela să se afurisească.” 

X Canonul 45 al Sfinţilor Apostoli — 
„Episcopul, presbiterul sau diaconul, dacă numai s- 
ar ruga împreună cu eretici, să se afurisească, iar 
dacă le-ar îngăduit acestora să săvârşească ceva ca şi 
clerici (să slujească cele sfinte), să se caterisească. ” 

X Canonul 46 al Sfinţilor Apostoli — 
„Episcopul sau presbiterul care primeşte botezul sau 
Jertfa ereticilor, poruncim să se caterisească. Căci ce 
înțelegere poate să fie între Hristos şi Vehar? Sau ce 
parte are credinciosul cu necredinciosul?” 

X Canonul 64 al Sfinţilor Apostoli — „Dacă 
vreun cleric sau laic intră în sinagoga iudeilor sau a 
ereticilor ca să se roage, să se caterisească şi să se 
afurisească. ” 

X Canonul 6 al Sinodului V local de la 
Laodiceea (343) ~ „Nu este îngăduit ereticilor a 
intra în casa lui Dumnezeu, dacă stăruie în eres.” 

X Canonul 32 al Sinodului V local de la 
Laodiceea ~ „Nu se cuvine a primi 
binecuvântările  ereticilor, care sunt mai mult 
blasfemii decât binecuvântări.” 

X Canonul 15 al Sinodului din 
Constantinopol (861) ~ „Cei ce propovăduiesc 
public eresul sau îl învaţă în Biserici, să fie 
îndepărtați de comuniunea cu credincioşii şi afurisiti, 
ca unii ce fac schismă şi sfărâmă unitatea Bisericii. ” 

Încă de la începuturile sale, ecumenismul a 
definit noi ideologii şi concepte, descrise şi 
prezentate „frumos”, învelite în „dragoste”, 
încât să nu pară a contrazice Sfânta Predanie, 
cuvântul Scripturii, hotărârile Apostolilor şi 
învăţătura Sfinţilor. Prin imitarea şi repetarea 
celor creştine, ecumenismul a ajuns să fie 
confundat cu cele ale Creștinismului, ortodocşii 
ecumenişti arătându-se de departe a fi 
„creştinii? cei mai râvnitori în a ciopârţi 
învăţătura Bisericii, spre a o aduce la un minim 
dogmatic“, necesar împlinirii planurilor „unității 
în diversitate”. 

Şi ecumenismul vorbeşte despre pace şi 
iubire, însă le vede într-o formă exterioară, ca pe 


% Teorie după care unirea „creştinismelor” va fi posibilă 
dacă dogmaticele acestora se vor „dilua” şi diferitele 
spiritualităui vor adera la o bază comună de învățături 
teologice, erezie ce caută să imite destul de stângaci 
holismul new-age. 

o prietenie între oameni, o frăţietate între 
indivizi, între naţiuni, ca pe o renunțare la luptă 
şi războaie. Însă aceasta nu este deloc pacea 
Evangheliei, pacea adusă de Hristos pe pământ: 
«Pace vă las vouă, pacea Mea o dau vouă, nu 
precum dă lumea vă dau Eu.» 147 

Împăcarea omului cu Hristos, nu a omului 
cu omul, este esenţa şi sursa păcii celei adevărate 
în lume. Omul lăuntric unit cu Hristos nu mai 
este un rebel, un apostat, un individ al acestei 
lumi, ci omul din care izvorăşte pacea. Utopia 
ecumenismului stă în faptul că Hristos nu este 
un luptător pentru pacea şi bunăstarea lumii, ci 
dimpotrivă, credinţa întru Dânsul va fi pricină 
de sminteală, dezbinare şi război, de prigonire a 
credincioşilor de către cei necredincioşi. Pentru 
cei datori să întoarcă şi celălalt obraz, Hristos nu a 
instaurat un „jihad creştin” sau o „luptă pentru 
uniune şi pace”, ci un Creştinism care va părea 
nebunie celor mulţi din această lume: «Nu 
socotiți că am venit să aduc pace pe pământ; n-am 
venit să aduc pace, ci sabie. Căci am venit să despart 
pe fiu de tatăl său, pe fiică de mama sa, pe noră de 
soacra sa.» Matei 10.34-3 

De aceea, căutând pacea şi dragostea prin 
unirea celor exterioare, de suprafaţă, dintre 
oameni, ecumenismul calcă peste esenţă - 
împăcarea lăuntrică întru dreapta credinţă a 
omului cu Hristos: «Acestea vi le-am grău, ca 
întru Mine pace să aveți. În lume necazuri veți 
avea; dar îndrăzniți. Eu am biruit lumea.» 1915 

"+ În ce stadiu se află încercările unioniste 
ale ecumenismului fată de Ortodoxie? 


u paşi grăbiţi către marea înfrățire 

religioasă, „reprezentanții? cei 

trădători ai Ortodoxiei fac 

promisiuni şi angajamente din ce în 
ce mai smintitoare privind unirea credințelor. 

Se urmăreşte acum adoptarea aşa-numitei 
Charta Oecumenica, ce se doreşte a fi un fel de 
lege peste Canoane şi dogmă a Dogmelor, un fel 
de statut (ales „democratic” de CMB) după care 
se va conduce viitoarea „biserică ecumenistă”. 

Charta conţine, printre altele, toate hotărârile 
prin care „reprezentanţii ortodocşi”, de-a lungul 
timpului, s-au lepădat de învăţăturile Sfinţilor 
Părinţi şi de dreapta credinţă, şi în chip viclean 
au semnat apostazia în numele nostru, al 
poporului dreptcredincios şi al Bisericii 
Ortodoxe! 

Cu alte cuvinte, ecumeniştii ortodocşi au 
lucrat „taina fărădelegii” în tot acest răstimp, în 
ascuns de ochiul credincioşilor, ca aceştia habar 
să nu aibă de hotărârile luate, încât atunci când 
se vor trezi „înfrăţiţi” peste noapte cu ereticii, să 
nu mai poată face nimic. 

Şi dacă tot vorbim despre duplicitatea 
ecumenismului, a se vedea lupta protestanților 
împotriva icoanelor din şcoli, sau în Ardeal 
şantajele politice şi sutele de procese pe rol 
intentate de către greco-catolici parohiilor şi 
mănăstirilor ortodoxe (ridicate dinainte de 

1700), în vederea retrocedării pe baza unor 
semnături luate sub tortură de la ortodocşi în 
timpul cotropirii austro-ungare. Şi la puţină 
depărtare, pe celelalte meleaguri româneşti, 
aceiaşi catolici se sărută şi se îmbrățișează, se 
roagă şi slujesc împreună cu ierarhii ortodocşi. 

Unde este atunci sinceritatea protestanților 
sau a catolicilor, în timpul rugăciunilor în 
comun când împreună cu ortodocşii rostesc 
Tatăl nostru sau în faţa sălilor de judecată şi a 
tribunalelor? 

lată câteva din miile de feţe ale 
ecumenismului şi marea amăgire în care zac 
sufletele ortodocșilor ecumenişti. 


Ha De ce ecumenismul este numit erezia 
ereziilor? 


baterea de la adevărata învăţătură 

N de credinţă ortodoxă este căderea 

în erezie, adică propovăduirea unei 

învățături diferite faţă de cea 

adevărată. Aceasta nu înseamnă că învăţătura 

sănătoasă se împuţinează, suferă schimbare sau 

încetează să mai existe, ci că o altă învăţătură, 

nouă şi contrară, este propovăduită în locul celei 

sănătoase. Ereziile au vicleşugul că nu se 

împotrivesc pe faţă cuvintelor evanghelice, ci se 

arată foarte de acord cu Scripturile, numai că le 

tâlcuiesc după voia lor, nu după cugetul 
Bisericii soborniceşti. 

Însă după dumnezeiasca purtare de grijă, 
prin apariţia şi dăinuirea în timp a unei erezii, 
nu trupul cel sănătos al Bisericii este cel 
vătămat, ci doar persoane sau grupuri, ca foste 
mădulare ale Bisericii-Trup, se desprind prin 
hulele rostite - ca nişte mlădiţe secătuite de 
„Seva? Duhului Sfânt, punându-și în mare 
primejdie propria mântuire. 

Erezia însemnează ascunderea, deformarea, 
negarea adevărului de credinţă al Bisericii celei 
una. Aici a fost marea piatră de poticnire a 
tuturor întemeietorilor de erezii: faptul că 
adevărul Bisericii, dincolo de învăţătură şi 
dogmă, este de fapt Însuşi Hristos, iar pe 
Hristos poţi să-L ascunzi, să-L negi, să-L 
biciuieşti, să-L huleşti, dar nu poţi să-L birui 
sau să-L desprinzi de Biserica Sa. A încerca să 
„legalizezi” eresul în Biserică este ca şi cum 
ai umbla să-L decapitezi pe Hristos. 

Şi din „neputinţa” de a schimba Ortodoxia 
Bisericii, ecumeniştii şi-au întemeiat, pe baza 
propriilor inovaţii şi hule, un nou creştinism, 
ridicând o nouă biserică prin unirea falselor 
biserici, în numele unei credinţe într-un fals 
hristos. 

Atâta timp cât o adunare — oricum s-ar numi 
- neagă făţişs Hotărârile celor Şapte Sinoade ale 
Bisericii Ortodoxe, nu reprezintă pentru turmă 
glasul ortodox şi cugetul Bisericii. Drept aceea, 
Biserica socoteşte pe cei care nu mărturisesc 
ortodox credinţa întru Hristos, că sunt în afara 

Bisericii, precum lepădată de Biserică este 
socotită şi gruparea ecumeniştilor eretici. 

Pe de altă parte, ecumeniştii sunt cea mai 
periculoasă grupare eretică din istoria Bisericii, 
deoarece au făcut pe mulţi ortodocşi să creadă că 
primind cele ce li se par „creştine” ale ereticilor, 
iar aceştia primind o spoială de „ortodoxie”, vor 
deveni „fraţi” întru Hristos! 

În mare amăgire sunt cei care renunțând la 
iubirea pentru Adevărul lui Hristos cred că vor 
deveni mai „convingători” că au dragoste de om. 

Bineînţeles că pentru gândirea lumii de 
astăzi, a-L lega pe Dumnezeu de dogme, 
canoane şi bariere religioase înseamnă învechire 
şi barbarie. A considera că doar în Biserica 
Ortodoxă există mântuire înseamnă pentru 
lumea de astăzi îngustime şi ură. 

Între Protestantismul care spune că Hristos 
este undeva în ceruri şi Hristosul Catolicismului 
care viază numai prin papa de la Roma, 
Ortodoxia spune că Hristos cel văzut în icoană 
este viu, aici printre noi, în Sfintele Taine. 

Iar pentru ca Pâinea şi Vinul să se prefacă în 
Trup şi Sânge trebuie ca şi preotul (săvârşitorul) 
şi credinciosul (cel ce se împărtăşeşte) să 
mărturisească singura credinţă cea dreaptă şi 
apostolică. Atât de simplu şi nimic mai mult. 
Unde este aici ura, bigotismul, fanatismul, decât 
în gurile ecumeniştilor care vor să defăimeze şi 
să facă dispreţuită rânduiala Bisericii. 

TH Nu e o dovadă de neiubire din partea 


Bisericii Ortodoxe, anatemizarea 
ecumenismului? 
NN impotrivă, anatema este cea mai 
NÀ limpede dovadă de iubire a 
O) o P 
(2 Bisericii, care caută înainte de 
Ag 


toate la mântuirea sufletului. 
Anatema arată tuturor deosebirea ereticilor de 
binecredincioşi, a celor dinlăuntrul Bisericii de 
cei din afara Bisericii, aşa cum Apostolul Pavel 
învăţă în Scriptură: 

«Chiar dacă noi sau un înger din cer v-ar vesti 
altă Evanghelie decât aceea pe care v-am vestit-o — 
să fie anatema! Precum v-am spus mai înainte, şi 
acum vă spun iarăşi: Dacă vă propovăduieşte cineva 
altceva decât aţi primit — să fie anatema!» Sen 1-59 

Asemenea Apostolilor, Părinţii Sfintelor 
Soboare ale Bisericii au folosit aceste legături de 
nedezlegat numite anateme pentru a stăvili 
eresul care voia să sfâşie turma lui Hristos. 
Anatema osândeşte erezia şi nu omul, deosebind 
astfel dreapta credinţă de cea mincinoasă. 

Dacă unii, în priceperea lor oarbă, nu au 
putut înţelege tainele lui Dumnezeu şi au adus 
numaidecât schimbări în credinţă, înseamnă că 
acolo a dispărut iubirea, căci adevărul şi iubirea 
o credinţă sunt. Iar credinţa cea adevărată şi vie 
nu este de două, trei, zece sau mii de feluri, ci 
una singură: credinţa în Hristos şi Hristos întru 
Credinţă. Pretinsul drept de a adăuga Crezului 
Bisericii sau Sfintei Scripturi explicații 

particulare şi înţelesuri omeneşti, reprezintă un 
atentat la sfinţenia Bisericii. 

Erorile strecurate în învăţăturile despre 
fiinţa şi lucrarea lui Dumnezeu alcătuiesc o 
credinţă nouă şi otrăvită, care, ajunsă crezută şi 
mărturisită, duce la pierderea mântuirii 
sufletului. Iar Biserica, drept una şi singura 
care se îngrijorează întâi de mântuirea 
omului, a considerat drept o dovadă de dragoste 
combaterea şi anatemizarea tuturor credințelor 
eretice şi a învățăturilor schismatice care, 
vorbind despre Dumnezeu, îndepărtează 
sufletele de la calea mântuirii. 

Ecumenismul cade în păcat de moarte pentru 
că respinge ori ascunde adevărul Bisericii, 
adevăr pe care mulţi neortodocşi se străduiesc 
să-l afle. După dreptate, cuvântul lui Hristos 
rostit fariseilor se potriveşte şi ecumeniştilor: 
«Vai vouă, cărturarilor şi fariseilor fățarnici! Că 
închideți împărăția cerurilor înaintea oamenilor; că 
voi nu intrați, şi nici pe cei ce vor să între nu-i 
lăsaţi.» Matei 23.15 

Biserica Ortodoxă este Biserica Sfintelor 
Sinoade A-Toată-Lumea. Cine nu primeşte 
acest lucru se leapădă de Soboarele Bisericii, de 
sfinţii care le-au pecetluit, de Predania şi 
învăţătura lor. 

Biserica a dat anateme pentru a apăra 
Ortodoxia tocmai de ceea ce ierarhii, preoţii şi 
teologii părut ortodocşi refuză să o mai apere 
astăzi, adică de conciheri şi reconciheri, de înfrățiri 
şi simbioze, de adevăruri comune şi interferenţe 

doctrinare, de intercomuniune confesională, eforturi 
comune şi viziune pluralistă etc. - toate feţe ale 
ereziilor, multiple forme elegante şi viclene ale 
uneia şi aceleiaşi fapte:  lepădarea de 
Mântuitorul Hristos şi de Biserica Sa. 


e Ce cred şi spun ecumeniştii ortodocşi 
despre anatemele şi afuriseniile date de 
Biserică tuturor „cultelor”, „confesiunilor” 
şi „creştinismelor”? 


cumeniştii nu cred că Însuşi Hristos, 

prin gura Sfinţilor Săi, este Cel ce 

afuriseşte, blestemă şi dă anatemei 

orice religie”, „închinare”, „cinstire? 
şi „slujire” în afara credinţei apostolice, credinţa 
ortodoxă. De obicei ecumeniştii evită aceste 
subiecte, ori spun că acei „oameni” (nu Sfinţi) 
sunt cei care au hotărât sfintele canoane ale 
Bisericii, determinaţi de interese de castă, 
prozehtism religios, dorința de dominare şi 
expansiune, ambiţii politice etc., nu pentru că ar fi 
fost insuflati de Duhul Sfânt, purtători ai 
adevărului dumnezeiesc. 

Ecumeniştii cred că blestemele, anatemele şi 
afuriseniile nu au putere adevărată, deplină, 
lucrătoare şi că aceste legări şi pecetluiri 
duhovniceşti sunt simple convenţii bisericeşti, 
„intimidări” şi „abuzuri ale popilor”, ce 
trebuiesc înlăturate în scopul „reconcilierii” şi 
al „comuniunii” ortodoxiei cu ereticii şi păgânii. 

Toţi ortodocşii ecumenişti nu cred că 
blestemele, anatemele şi afuriseniile (mai) sunt 
valabile în zilele noastre. Cu alte cuvinte, ei dau 
de înţeles că păgânii şi ereticii, vădiţi în trecut 
drept apostaţi de către Sfinţii Părinţi ai 
Bisericii, nu ar mai fi aceiaşi păgâni şi eretici ca 
cei de astăzi, deşi păstrează neschimbate aceleaşi 
rânduieli apostate. 

Ortodocşii ecumenişti cred că blestemele, 
anatemele şi afuriseniile sunt regretabile erori 
greşeli ale istoriei, mărturii ale extremismului 
fanatic, fapte nechibzuite, atitudini pripite. 

Biserica însă a dat anateme pentru a deosebi 
Ortodoxia de orice erezie, adică de înnoirile şi 
schimbările învățăturilor statornicite despre 
Sfânta Treime, Naşterea, Răstignirea şi Învierea 
Mântuitorului; Maica Domnului, Apostoli şi 
Sfinţi, Cruce, icoane — învățături care odată 
răstălmăcite, abat sufletele de la calea mântuirii. 


H+ Bine, dar atunci numai ortodocşii au 
monopol” asupra creştinismului? Nu e 
aceasta o viziune îngustă, discriminatorie, 
egocentrică şi exclusivistă? 


acă privim comparativ lucrurile, 
între sectarii care spun că doar ei 
se vor mântui şi ecumenismul care 
spune că toți se vor mântui, tocmai 
viziunea ortodoxă este cea echilibrată atunci 
când zice că nu toți ortodocşii se vor mântui şi nu 

toţi ceilalți se vor osândi”. Biserica nu lasă 
mântuirea sufletului în raţiunile oamenilor, ci 
în judecăţile tainice ale lui Dumnezeu. 

În al doilea rând, nu omul ortodox, ci Hristos 
are cârma Creștinismului. Însă Hristos nu e 
undeva în cer, de unde a lăsat Papei sau lui 
Luther, Iehoviştilor, Mormonilor sau 
ecumeniştilor din CMB conducerea 
Creştinismului. Hristos e printre noi, e aici în 
lume, de la Facere până la Apocalipsă, e Trupul 
cel Viu în Tainele Bisericii. 

Ceea ce ecumenismul nu vrea să arate lumii 
este virtutea de căpătâi a Creştinismului: că nu e 
al oamenilor, nu e un partid sau o fundaţie, să 
fie al cuiva. Creştinismul întemeiat de Hristos 
nu e o unire a oamenilor cu oamenii, ci e o 
chemare la viaţă, o înviere, o restaurare 
lăuntrică, este o luptă a omului cu sinele 
pătimaş pentru „a fi” sau „a nu fi” întru Hristos, 
e (re)naşterea omului înnoit în harul Duhului 
Sfânt. 

Într-adevăr, în Creştinism un „monopol? 
există, însă nu e al oamenilor, ci este lucrarea 
(minunea) văzută a harului lui Dumnezeu, 
săvârşită doar prin dreapta credinţă. Aşa se 
face că NUMAI în Ortodoxie avem sfinţi cu 
sfinte moaşte, NUMAI în Ortodoxie apa sfinţită 


21 Sfântul Lavrentie de Cernigov spune că evreii care se vor 
împotrivi  Antihristului vor câştiga mântuirea, 
considerându-se, prin pogorământ, botezați în propriul 
sânge vărsat pentru adevărul credinţei, la fel ca mucenicii 
primelor veacuri sau ca tâlharul de pe cruce. 

(agheasma) nu se strică şi NUMAI la ortodocşi 
vine de Paşti Sfânta Lumină a Învierii. Este oare 
„îngustă”, „fanatică” sau „habotnică” Ortodoxia 
pentru că Dumnezeu a binevoit ca aceste 
minuni văzute să se petreacă doar într-însa? 

Creştinismul dreptmăritor e unic, ca o 
comoară de mult preț pe care o dobândeşti sau nu, 
ca o haină de nuntă (botezul) pe care o îmbraci 
sau nu, e un untdelemn (faptele bune) prin care-ţi 
luminezi candela sufletului sau nu. E vinovată 
atunci Biserica pentru că Hristos a întemeiat o 
singură cale, un singur adevăr şi o singură 
credinţă, sau că cei botezați vor câştiga 
Împărăţia Cerurilor şi numai cei împărtăşiţi cu 
Hristos vor avea viaţă întru dânşii? 

Când cuvântul vestirii e străin, când 
chemarea la viaţă e rostită de glasul morţii, când 
Evanghelia este  măsluită şi cuvintele 
Apostolilor falsificate, atunci nu mai putem 
vorbi de creştinism autentic, de adevăratul 
Hristos, de mântuire. 

Aşa cum unii oameni, la o bucată de sticlă 
spun diamant, când despuiaţi fiind cred că sunt 
îmbrăcaţi, când la apă spun vin, când lui 
Antihrist îi spun Hristos, credem că nu e 
îngustime sau egoism să-i contrazicem spunând 
minciunii minciună, ereziei erezie, apostaziei 
apostazie, să-L numim pe Hristos viaţă şi pe 
Antihrist moarte. 

Da, pentru această lume, singura cale 
mântuitoare a lui Hristos va fi întotdeauna 
„exclusivistă”, pentru că cere dreapta credinţă şi 

fapte bune. Numai iadul nu „discriminează”, ca 
unul ce aşează ereticul alături de sodomist şi 
ecumenistul alături de păgân. 

Atâta timp cât Ortodoxia cea veche înseamnă 
jertfă, răstignire, unire cu Biserica cea Una, 
răzvrătire împotriva păcatului şi neîmpăcare cu 
duhul acestei lumi, iar Ortodoxia cea nouă 
înseamnă schimbarea  rânduielilor, înnoirea 
învățăturilor de credință, transformarea 
Creştinismului în creştinisme şi a Bisericii în 
biserici, nemărturisirea adevărului, împăcarea 
cu apostazia şi apostații acestui veac -, cu 
uşurinţă vom putea deosebi adevărul de 
minciună, lumina de întuneric, calea strâmtă 
către Împărăția Cerurilor de drumul universal şi 
„nediscriminatoriu” către iad. 

Ca să învieze, Hristos a murit răstignit de 
mâna celor care Îl aşteptau să I se închine. Ca să 
fie răstignit, Hristos a fost trădat de cel care ar fi 
trebuit să-L propovăduiască lumii. Dacă 
Adevărul a stat întemnițat în numele 
„dreptăţii”, dacă umaniştii au ucis pe Fiul 
Omului şi Creatorul a fost scuipat şi pălmuit de 
făptură, înseamnă că Ortodoxia în creştinismul 
său este cea mai de preţ „nebunie? şi 
„rebeliune”, este de fapt răsturnarea 
„normalităţii”, „virtuților? şi „credințelor” 
acestei lumi. 

Un „creştinism” atractiv şi plăcut, prieten al 
lucrurilor lumeşti, descătuşat de rigiditatea 
Evului Mediu şi de judecăți pesimiste privind 
oamenii şi păcatele lor, ei bine, un astfel de 


48 


creştinism nu va mai considera creştini pe cei 
„anti”, pe cei „învechiţi”, pe cei care-şi apără 
Biserica şi credinţa invocând „istoria? sau 
„umbre ale trecutului”. Sub asemenea 
mentalități, încet-încet, atitudinea trădătorilor 
devine normală, corectă, „ortodoxă”. 


dai Prin manifestările lor, nu 
antiecumeniştii, nu  habotnicii, nu 
ultraortodocşii sunt cei care se opun 
dialogului, deschiderilor religioase, absolut 
normale într-o societate emancipată? 


acă termenii de antiecumenist şi 
ultraortodox de mai sus înseamnă 
respectarea, păstrarea şi 
propovăduirea învăţăturii de 
credinţă şi a rânduielilor Sfinţilor Părinţi, 
răspunsul la întrebare este negativ. Ortodocşii 
nu se împotrivesc dialogului Ortodoxiei cu 
diverse culte şi religii, ci negocierii credinţei 
şi schimbării Ortodoxiei. 

Din păcate, ortodocşii naivi aud informaţiile 
despre ecumenism din exterior, filtrat, 
amestecat, neînţelegând prea bine ce înseamnă 
„roadele dialogului”,  „intercomuniunea”, 
„charta oecumenică”, decât că e ceva „de bine”. 
Ortodocşii de rând nu-şi dau seama că nu pot 
avea o părere reală şi obiectivă, atâta vreme cât 
nu pot participa la întrunirile, dezbaterile şi 
negocierile ecumeniste şi nici nu li se arată 

documentele oficiale pe care „reprezentanţii” le 
semnează. 

La fel ca şi în  Masonerie, structura 
Ecumenismului este piramidală, adică cei de jos 
habar nu au ce hotărăsc şi ce fac cei de sus, cei 
micuţi „ştiind? doar ceea ce li se spune. 
Manipularea este evidentă, atâta timp cât sunt 
ţinuţi în beznă şi îndemnați să „asculte” şi să se 
supună, indiferent ce ar însemna aceasta. 

Ortodocşii de rând nu văd că avalanşa de 
adunări, simpozioane, misiuni şi dialoguri 
există numai într-o singură direcţie, între 
ortodocşii „aleşi? şi ecumenism, pe când între 
ortodocşii ecumenişti şi ortodocşii 
„tradiţionalişti” nu se organizează nici măcar o 
singură conferinţă. Începe să se resimtă acel duh 
ticălos în care „alesul” vorbea de la tribună iar 
toţi ceilalţi, supuşi, trebuiau să aplaude frenetic 
absurdităţile debitate. 

Dacă ortodocşii ecumenişti se laudă cu idei 
noi, cu teologii salvatoare, să vină cu ele în 
areopag, să le supună dezbaterilor, să vedem 
dacă rezistă argumentelor patristice, nu să ni le 
comunice pe un ton grav, „oficial” şi implacabil, 
după ce sunt puse în practică. Aceasta credem că 
ar fi o atitudine corectă şi de bun-simţ într-o 
societate creştină „emancipată”. 

Vedem cum în rândul ortodocşilor, într- 
adins se menţine o atmosferă tainică, ceţoasă, o 
tăcere vinovată ca pe vremea comunismului, în 
care nimeni nu avea voie să scrie, să vorbească 
sau să gândească „potrivnic”. Aşadar, dorinţa 

noastră este de a chema pe ortodocşii ecumenişti 
la dialog cu ortodocşii, altfel nu suntem departe 
de cel mai crunt totalitarism religios „creştin”. 
Dacă ortodocşii ecumenişti vor continua, ca şi 
până acum, să ţină cu dinţii de frâiele cu care 
mână turma Bisericii spre progres, evolutie şi 
preschimbare, vor ajunge să ridice mari schisme 
şi să pricinuiască grele apostazii în Biserică. 

Credinţa în Hristos nu se negociază, ci se 
crede. Adevărul întru Hristos nu se 
demonstrează, ci se mărturiseşte. Iubirea întru 
Hristos nu duce la păcat şi dezbinare. 


"4 Întotdeauna ultimul cuvânt în Ortodoxie 
îl au sfinţii, modelele autentice de credință 
şi iubire pentru Hristos. Ce spun aceştia 
despre ecumenism? 


oate învățăturile sfinților sunt 

soborniceşti, împărtăşind 

deopotrivă aceeaşi dogmă a 

credinţei. În timpurile de prigoană, 
dintotdeauna Biserica a rânduit spre apărarea 
turmei dreptcredincioase ridicarea unor ierarhi 
vrednici şi hotărâți, care să taie de la rădăcină 
tot eresul şi dezbinarea. 

Cunoaştem viaţa şi minunile Sfinţilor Trei 
Ierarhi - Vasile cel Mare, Ioan Hrisostom şi 
Grigorie Teologul, care în secolul IV au dus o 
luptă grea şi fără încetare pentru adevărata 
înţelegere şi păzire a dreptei credinţe apostolice, 
cu privire, îndeosebi, la dogma Sfintei Treimi, 

cea mai de seamă Taină a credinţei creştine. Şi 
învăţătura lor a rămas învăţătură ortodoxă, de 
atunci, de azi şi de totdeauna. 

Atunci când în veacul al XI-lea, episcopul 
Romei a căzut în erezie şi împreună cu el un 
întreg Apus, Biserica a rânduit iarăşi învăţători 
neînfricaţi ai dreptei credinţe, cei Trei No: 
Ierarhi — Fotie cel Mare (+898), Marcu al 
Efesului (+1444) şi Grigorie Palama (+1362). 
La vremea lor, nimeni din cei iscusiţi în 
catoliceasca filozofie - ridicată de papi la rang de 
teologie - nu a reuşit a le sta împotrivă sfinţilor 
în credinţă şi dragoste, în răbdare şi dreaptă 
mărturisire, «alegând mai bine să pătimească cu 
poporul lui Dumnezeu, decât să aibă dulceaţa cea 
trecătoare a păcatului.» Era 1-8 

Pentru acest veac al şi mai marilor înşelări şi 
căderi din credinţă, Biserica a rânduit noi Stâlpi 
ai Ortodoxiei, ridicarea unei noi treimi de ierarhi 
- Ioan Maximovici (+ 1966), Nectarie de Eghina 
(+ 1920) şi Nicolae Velimirovici (+1956) — cei 
care cu bucurie şi-au pus sufletul pentru oile 
cele cuvântătoare, nefiind clătinaţi de temeri 
omeneşti, nebătând în retragere în ce priveşte 
mărturisirea adevărului şi slujind voia 
singurului Hristos. 

Ei bine, toţi aceşti neînfricaţi luptători 
mărturisesc cu toată hotărârea, în cuvântul şi 
scrierile lor, deşertăciunea unirilor pământeşti şi 
eresul în care se zbate prins ecumenismul. 

e Dacă toţi sfinţii mărturisesc 
ecumenismul drept erezie, înseamnă 
atunci că toţi ierarhii şi preoţii ecumenişti 
de astăzi sunt eretici şi că trebuie să fugim 
de bisericile unde aceştia slujesc? 


e cuvine ca în tot ceea ce facem să avem 

scrierile sfinţilor drept ajutătoare şi 

povăţuitoare spre a împlini porunca 

apostolească: «Să fiti într-un suflet, 
cugetând una şi fiind părtaşi la pătimirile cele pentru 
Hristos. Flipeni 22: 3.10 

În Ortodoxie, esenţială este lupta pentru a 
păstra unitatea Bisericii în dreapta credinţă. 
Dacă fugind de o erezie, dezbinăm Biserica, pe o 
altă cale scopul diavolului a fost atins: schisma 
şi despărţirea de Biserică. 

Sfinţii ierarhi  pomeniţi mai sus nu 
anatemizau de la început neregulile, pentru a nu 
se face tulburare înainte de vreme, ci vărsau 
lacrimi şi povăţuiau cu blândeţe înainte de a se 
ridica pentru tăierea din rădăcină a mlădiţelor 
veştejite. Sfinţii erau primii care luau poziţie 
împotriva practicilor necanonice sau eretice, dar 
niciodată nu au făcut schismă în Biserică. 
Mântuitoarea cale de mijloc este cea care nu se 
abate nici în indiferenţă sau nepăsare, dar nici 
în judecată rece sau zelotism. 

Scriptura învaţă ca «de omul eretic, după întâia 
şi a doua mustrare, depărtează-te, ştiind că unul ca 
acesta s-a abătut şi păcătuieşte, find sieşi 
osânditor.»!" “101! E limpede că episcopul sau 

preotul ecumenist uşor îi influenţează pe cei din 
jur cu atitudinea neduhovnicească şi îi trage în 
slăbiciune şi pe alţii, prin propria slăbiciune şi 
neorânduială. 

Însă Scriptura povăţuieşte mai întâi la calea 
1conomiei, «la întâia şi a doua mustrare» ca o 
coborâre vremelnică la slăbiciunea celuilalt, 
pentru a-l ridica la adevărul din care a căzut. Un 
singur cuvânt este de ajuns celor sinceri spre a 
(re)veni la calea mântuirii. 

Este uşor a vedea sminteala altora în Biserică, 
dar înainte de a osândi, să întrebăm ce am făcut 
noi pentru a opri sminteala. Nimeni să nu aibă 
dreptul de a tăia uscata mlădiţă dacă înainte 
nu a făcut nimic pentru înzdrăvenirea sa, ca să 
nu se asemuiască celor cu râvna bună, dar fără 
de dreaptă socoteală, despre care Apostolul 
spune: «Căci le mărturisesc că au râvnă pentru 
Dumnezeu, dar sunt fără cunoştinţă.» romani 102 
Zelotismul fanatic, chiar pentru dreapta 
credință, este la fel de primejdios ca şi 
călcarea adevărului. 

«Depărtează-te» este calea acriviei, lăsată 
acolo unde iconomia nu a izbutit, pentru a nu 
rămâne şi legiui slăbiciunea ecumeniştilor ca 
normă. Depărtarea nu înseamnă fugă, ci luptă. 

Stăpânirea celor mari asupra celor mici este 
dată de rânduiala  ascultării tuturor de 
autoritatea Sfintelor Canoane. Neascultători de 
Hotărârile Sfinte se fac astfel lipsiti de autoritate. 
Deci, în Biserică, nu poate episcopul să dispună, 
contrar canoanelor, contrar credinţei, de 


54 


credincioşi şi de cler. De aceea nu adevărații 
ortodocşi trebuie să fugă din bisericile 
ecumeniştilor, ci ecumeniştii trebuiesc fugăriţi 
din biserica cea ortodoxă. 

Şi pentru ca nimeni să nu se smintească 
înainte de vreme sau să lucreze după cugetul 
său, arătăm hotarul ce desparte iconomia de 
acrivie, mustrarea de depărtare, răbdarea de 
luptă, în cazul  ecumenismului eretic: 
împărtăşirea ereticilor din acelaşi potir cu 
ortodocşii. Când veți vedea pe eretici (catolici, 
unitați, protestanți, monofiziti) împărtăşindu-se din 
potirul ortodox“, să cunoaşteţi că acolo se lucrează 
toată hula şi apostazia. 

Ereticii au amăgit pe mulţi cu uşurinţă, 
rostind formulele ortodoxe de rugăciune, deşi 
nu credeau deloc în conţinutul lor, la fel cum 
ecumeniştii reproduc citate din Sfinţii Părinţi, 
dar nu le primesc în chip real înţelesul. 

De pildă, alături de un ortodox, catolicii sau 
protestanții pot foarte uşor să rostească 
rugăciunea „Tatăl nostru”, chiar dacă nu cred în 
acelaşi „tată”, căci de ar crede, s-ar lepăda de 
ereziile lor şi ar veni la botezul Bisericii 
Ortodoxe. Însă puşi să rostească Crezul Bisericii, 
cu siguranţă toţi ereticii vor da înapoi fiindcă «ei 
mărturisesc că-l cunosc pe Dumnezeu, dar cu faptele 
lor Îl tăgăduiesc»Ti L15 căci această scurtă 
mărturisire a Crezului arată nu numai forma, ci 
şi esenţa Hristosului din Treimea Bisericii. 


2 Numai dacă n-au primit mai-nainte botezul Bisericii. 

De aceea ecumenismul este cea mai perfidă 
manifestare a eresului, fiindcă lucrează formele 
evlaviei creştine într-un alt duh, căutând o altă 
unitate, „împărtăşind” înşelător din potirul 
ortodox pe cei care nu mărturisesc Crezul şi nu 
cred în Hristosul Ortodoxiei. 

Iar ierarhii şi clericii ecumenişti care vor 
«păcătui vânzând sânge nevinovat» ”* 2! se vor 
face asemenea lui Iuda, cel care L-a „dăruit” pe 
Hristos „religioşilor” vremii zicând: «Ce voii sã- 
mi daţi şi eu Îl voi da în mâinile voastre? Iar ei i-au 
dat treizeci de arginţi. Mai 2615 

Aceşti clerici nu vor fi «făcătoru de pace», ci 
trădătorii «prin care vine sminteala»¥”* 15 în 
Biserică, cei despre care Scriptura povăţuieşte: 
«Feriţi-vă de prooroci mincinoşt, care vin la voi în 
haine de oi, iar pe dinăuntru sunt lupi răpitori. 
După roadele lor îi veţi cunoaşte.» WM 7516 De 
aceea  întercomuntunea, adică împreună- 
împărtăşirea ortodocșilor cu ereticii este apogeul 
căderii şi semnul de început al luptei pentru 
apărarea dreptei credinţe în Biserică. 

Din păcate, strădaniile  ecumeniştilor 
ortodocşi spre aceasta se îndreaptă, spre căderea 
sub ocara Mântuitorului atunci când vor oferi 
Mărgăritarul Împărtăşaniei ereticilor. 

Însă nu vor dobândi cununile virtuţii, ci 
pătimi-vor întocmai ca cei despre care 
Evanghelia spune: «ca nu cumva să-l calce în 
picioare şi, întorcându-se, să vă sfâşie pe voi.» Mei 7-6 

PARIEA A DOUA 


DESPRE ECUMENISMUL 
ORTODOX 


F. irai ra SP: il repre = = 
Ke Viri ape oNN ga) PR en A sat pa a, 


A a A SNA 
(SR „Refuzăm a primi ideea ca măcar KE 
E $ una din Tocmelile Bisericii ar fi A 
ni perimată, ori cel puţin căzută în A 
desuetitudine şi ca atare supusă de 
p7 revizuirii. Aceasta înseamnă a te $ 
za aşeza pe tine deasupra Bisericii şi a 
Wg opune experienţa ta personală - 
i limitată de contingenţele fizice - 
experienței sfinte, veşnice şi 
călăuzită de Duhul Sfânt, a Bisericii. 
Niciodată Sfintele Soboare A-Toată- 
Lumea n-au afirmat perimarea 
vreunuia din canoanele formulate 
mai înainte, chiar dacă mai sunt unii 
care caută să reducă Biserica la 
măsura lor personală, nu pe sine la 
măsura Bisericii - situându-se prin 
aceasta în afara Bisericii şi încetând 
de a mai participa la viaţa harului.” 
Cuviosul Arhiereu Tit Simedrea 


(+1971) 


t 


a Există ecumenism ortodox? 


ceastă formulare este foarte 
N înşelătoare. Vedeţi, „ecumenismul 

ortodox” există aşa cum auzim că 

există şi biserica ... baptistă, 
adventistă, iehovistă etc., partid creştin, sfânta 
Românie, nație mesianică, evoluţionism teist, 
unitate în diversitate, homosexuali creştini, 
masoni creştini, yoga creştină, fundamentalism 
creştin etc. „Ecumenism ortodox” este o formulare 
înşelătoare şi nelegitimă, născocită pentru a 
înşela prin auz înţelegerea minţii. 

Trebuie să deosebim aici două lucruri: 

l. Esenţa problemei este de fapt ce ortodoxie 
propovăduieşte „ecumenismul ortodox”, despre 
ce Hristos vorbeşte biblia  ecumenistă, 
adventistă, iehovistă, etc. În adevărata Scriptură, 
în adevărata Ortodoxie, în adevărata Biserică nu 
poate încăpea eresul, minciuna şi înşelarea, de 
aceea toți catolicii, sectarii, sodomiştii, masonii 
şi ecumeniştii au fost nevoiți să-şi rescrie 
propria biblie, propriul creştinism, să-şi 
redefinească propriul „hristos? care să-i 
„mântuiască” cu tot cu păcatele lor de erezie, 
hulă şi apostazie. 
2. Ortodocşii care cred în „ecumenismul 
ortodox” sunt înşelaţi de o metaforă, de un 
concept. Practic, ecumenismul ortodox este 
antiortodox, creştinismul Consiliului Mondial 
al Bisericilor este anticreştin, „ceilalţi” hristoşi 
sunt antihrişti. 

Căutând doar la formă, doar la auz, 
„ecumenismul ortodox” pare «frumos la vedere şi 
bun la gust“ *5 însă oprindu-ne doar aici, 
pierdem înţelesul, nu mai vedem dincolo de 
masca „binelui” chipul diavolului, cel iscusit în a 
îmbrăca blasfemia în frumoase cuvinte 
creştineşti. 

De fapt, „ecumenismul ortodox” este numele 
unui plan, al unei lupte dusă dinlăuntrul 
Bisericii prin ortodocşii trădători şi înşelaţi, 
prin ortodocşii neobişnuiţi cu citirea Sfinţilor 
Părinţi, prin ortodocşii care învaţă creştinismul 
de la televizor, prin ortodocşii care se spovedesc 
la duhovnici delăsători sau ecumenişti, prin acei 
ortodocşi prostiţi de formulările antagoniste ale 
noului veac: «Căci va veni o vreme când nu vor 
mai suferi învățătura sănătoasă, ci — dornici să-şi 
desfăteze auzul — îşi vor grămădi învăţători după 
poftele lor, şi îşi vor întoarce auzul de la adevăr şi se 
vor abate către basme.» 1024-34 


'H Cum poate un ortodox să devină 
ecumenist? 


edem cum ecumenismul sapă în 
minţile ortodocşilor un anumit 
tipar, O schimbare de 
mentalitate uşor de identificat. 
La început, ortodoxul ecumenist crede că toate 
religiile, respectiv toate „creştinismele? gi 
„bisericile? sunt bune, drepte, adevărate, 
mântuitoare. Mai departe totul e „logic”, căci 

ajunge uşor la convingerea că toţi „dumnezeii” 
sunt Dumnezeu, că toţi hristoşii sunt Hristos, că 
toate „creştinismele” sunt Creştinism şi că toată 
suflarea se închină, se roagă şi cinsteşte acelaşi 
Dumnezeu căruia I se închină şi ortodocşii, 
ceilalţi însă numindu-l cu nume diferit, fiecare 
pe limba lui. 

Deja aici ortodoxul a gustat din mărul 
eresului, fiind atras nu de dreptatea şi adevărul 
credinței celei una, ci de lucrarea universalizării, 
de râvna socială către globalizare, de dorinţa de 
a înfăptui o credinţă democratică, pe toate 
gusturile, un nou creştinism care să-i împace şi 
să-i unească pe toţi „creştinii”, chiar şi pe cei 
necreştini. 

Citind prin Scriptură că «în cer multe locaşuri 
sunt»! 142 ortodoxul ecumenist înţelege după o 
simtire umanist-pietistă că toţi se vor mântui în 
credinţa lor, că Dumnezeu, milostiv fiind, îi va 
mântui pe toţi, că doar toţi au crezut, toţi s-au 
rugat, toţi au postit, toţi au făcut bine, toţi sunt 
buni. Sau că în nesfirşita-l bunătate, Dumnezeu 
nu va avea „curajul? şi „răutatea? să fie (şi) 
drept, că Hristos nu gândeşte egoist şi nu va 
osândi la iad pe „cei ce cred”, nici nu va judeca 
lumea „după dogme, canoane şi norme”. 

Că cel mai important e să ai „inimă bună”, să 
fii „bun la suflet”, trecând peste dreapta- 
credinţă, care, în opinia ortodoxului ecumenist, 
e doar o „treabă popească”, „convenţionalism 
rigid şi absurd”. 

Inima ortodoxului ecumenist este mânată de 
acelaşi „bine” ca al marilor eretici ai vremii, care 
au crezut că apără şi fac un mare bine 
creştinismului dacă aduc înnoiri şi schimbări în 
învăţătura Apostolilor. 

Numai că un astfel de „bine” umanist, o 
astfel de ortodoxie după mintea omului nu mai 
este nicidecum mântuitoare pentru sufletul 
înşelat al ecumenistului. 


e De ce aleg atunci ortodocşii să fie 
ecumenişti? 


rtodocşii ecumenişti sunt de două 
feluri: naivi şi trădători. 

Trădătorii sunt acei ortodocşi 
care cunosc adevărul, însă aleg 
minciuna asemenea lui Iuda, de dragul unui 
profit sau câştig lumesc: bani, putere, medalii, 
recunoaştere, intrarea în cercuri influente, 
respect din partea celorlalţi, senzaţia că participă 
la hotărâri ce vor schimba întreaga lume, că li se 
vor ridica statui şi le va rămâne numele scris în 
istorie”. Evident că ecumenismul „investeşte” 
mai ales în profesori de teologie şi clerici cu 
trecere şi influenţă în lumea ortodoxă. 

Cei naivi sau simpli sunt masa de manevră a 
primilor, fiindcă în simplitatea lor păcătuiesc 
prin necunoaştere, de vreme ce nu cunosc nimic 
(ori vag) despre Credinţa Ortodoxă şi sunt 


% Cu astfel de pofte sunt mânate şi sufletele masonilor. 

convinşi că „fac bine”. Aceştia nu ştiu şi nu cred 
că Ortodoxia vine de la Hristos prin Apostolii 
care au întemeiat şi dat rânduielile Bisericii. 

Naivii sunt racolaţi dintre cei „corecţi civic”, 
dintre cei care respectă „adezărul mulțimilor”, 
„pacea lumii”, „dreptatea democraţiei”, dintre cei 
care pun mai presus de Ortodoxie sau o înţeleg 
prin armonia, pacea, reconcilierea, progresul, 
democrația şi unitatea acestei lumi. 

Aceşti sărmani ajung nişte reeducaţi care nu 
cunosc nimic despre vieţile Sfinţilor, nu ştiu 
cum şi cu cine au luptat Mărturisitorii pentru 
apărarea Ortodoxiei, nu ştiu că Mucenicii cu 
însuşi sângele lor au pecetluit această Ortodoxie 
de care astăzi se leapădă aşa uşor. 

Toţi ortodocşii ecumenişti se tem de părerile 
lumii şi de disprețul „majorităţii”, le e frică de 
„puterea” trădătorilor, se  înfricoşează să 
contrazică oficialitățile (civile, bisericeşti, 
europene) care impun legi sau hotărâri apostate, 
se tem să nu „discrimineze”, se înfricoşează de 
greaua cruce a răbdării batjocurii şi ocărilor, le e 
ruşine să fie numiţi „extremişti”, „fanatici”, 
»fundamentalişti”, »expirați”, „provinciali”, 
„răzvrătiți? şi „habotnici” pentru credinţa cea 
dreaptă întru Hristos. 

Ortodocşii ecumenişti nu-şi riscă pentru 
mărturisirea Ortodoxiei liniştea, confortul, 
comoditatea, salariul, prieteniile, nu-şi dau 
nimic pentru apărarea lui Hristos, nici sângele 
ŞI nici Viaţa. 

T+ Nu are nevoie Ortodoxia de ecumenism, 
ca să fie mai cunoscută de lume, mai 
respectată, mai apărată? 


rtodoxia nu are nevoie de 
respectul şi de admiraţia 
oamenilor, ci de pocăinţa lor. 
Sunt ierarhi şi preoţi care sunt de 
acord cu ecumenismul motivând că aşa apără şi 
păzesc Biserica. Dar Biserica nu poate fi apărată 
cu armele păcatului, căci ea este ocrotită de 
Însuşi Hristos cu armele cele dumnezeieşti- 
omeneşti. Nu poţi dobândi cele ale Harului 
lucrând cu cele ale hulei. 

Ecumenismul nu propovăduieşte Ortodoxia, 
ca să o poată face cunoscută celor neortodocşi, ci 
ecumenismul  popularizează pe întinsul 
pământului un amestec (sincretism) de 
creştinism, un amalgam de ortodoxie cu 
protestantism şi cu new-age, o nouă ortodoxie 
blazată,  reconciliantă, tolerantă,  căldicică, 
searbădă, pragmatică, o cu totul altă ortodoxie, 
cea pătrunsă de binele antihristic şi pe gustul 
acestei lumi. 

Drept dovadă, ecumenismul nu a adus până 
acum pe nimeni la Botezul ortodox, în schimb a 
dus pe mulţi ortodocşi la lepădarea de Crezul 
Ortodoxiei. 

Cunoaşterea Ortodoxiei nu vine prin reclamă 
şi publicitate, ci prin credinţa cea sinceră şi 
adevărată, iar „cartea de vizită” a Ortodoxiei stă 
de două mii de ani la vedere pentru toţi: 

păstrarea adevărului, minunile credintei, 
sângele Sfinţilor şi iubirea care mântuieşte întru 
lisus Hristos. Ortodoxia fiind sfântă şi 
desăvârşită, nu caută vreun ecumenism sau vreo 
credinţă „salvatoare” în afara ei. 

Nu ecumenismul sau ecumeniştii reprezintă 
glasul Ortodoxiei, ci viaţa, cuvintele şi minunile 
Sfinţilor. Ortodoxia nu are nevoie de organizaţia 
ecumeniştilor ca să fie a-tot-cuprinzătoare, căci 
universalitatea credinţe: celei una este de două 
mii de ani desăvârşită prin propovăduirea 
Apostolilor, făcând ca până astăzi Biserica lui 
Hristos cea Ortodoxă să fie prezentă în fiecare 
ţară şi pe fiecare continent al acestui pământ. 


Te Cum putem deosebi un arhiereu, preot, 
stareţ, teolog ortodox de unul ecumenist? 


el  ecumenist, în loc să arate 
credincioşilor şi  necredincioşilor 
(public şi în taină) că toate 
credinţele, spiritualităţile, cultele, 
confesiunile, religiile şi „bisericile” din afara 
Bisericii sunt mincinoase şi  viclene, el 
dimpotrivă, participă la întruniri, conferinţe şi 
programe socio-culturale, încheie tratate şi 
alianţe, caută că câştige simpatii şi laude 
linguşitoare din partea ereticilor, deformând 
învăţăturile sfinţilor şi adevărul întru Hristos. 
Ortodocşii ecumenişti cred şi spun (public 
ori în taină) că adevărul, dragostea, dreptatea lui 
Hristos Dumnezeu există nu în singura Biserică 

apostolică, ci în toate credinţele, în toate 
„bisericile” sau în toate religiile acestei lumi. 

În general, ecumeniştii ortodocşi au o replică 
favorită, cea a „iubirii necondiționate”, în care 
Dumnezeu îi iubeşte pe toţi, aşa cum sunt. 
Înşelare mai mare nici că se poate, deoarece 
Însuşi Hristos a arătat că iubeşte omul, dar 
urăşte păcatul omului, iubeşte pe eretic, dar 
urăşte erezia, iubeşte pe păgân, dar urăşte 
păgânismul. 

Iubirea lui Hristos nu este despărțită de 
adevărul lui Hristos. Hristos nu iubeşte 
împotriva adevărului şi nu lucrează adevărul 
împotriva iubirii. Hristosul Bisericii ne-a arătat 
o iubire de adevăr şi un adevăr al iubirii, nu o 
iubire oarbă, globală, o iubire care îmbrățișează 
totul de-a valma, dimpreună cu minciuna, hula 
ŞI apostazia. 

Ortodocşii ecumenişti sunt duplicitari, voind 
să slujească şi lui Mamona şi lui Hristos: 
cinstesc icoanele, însă se roagă împreună cu cei 
ce hulesc icoana, se roagă Maicii Domnului, 
însă se  îmbrăţişează cu  hulitorii Maicii 
Domnului şi ai Sfinţilor, poartă la gât crucea, 
dar aprobă învăţătura hulitorilor de Sfânta 
Cruce. 

Ecumeniştii români sunt de obicei instruiți, 
trimişi la „specializare? în instituțiile 
protestante sau catolice. Aga s-a ajuns ca teologii 
ortodocşi, viitorii preoți sau episcopi, să nu mai 
crească la sânul Bisericii, ci să se trezească 
bursieri sau masteranzi în mijlocul 

campusurilor universitare apusene, pline de 
duhoarea raționalismului şi a decăderii 
spirituale, fără putinţa de a mai gusta din viaţa 
duhovnicească întru Hristos, singura care naşte 
adevărata Teologie. Şi aşa s-au înălţat ca fumul 
în Biserică, „teologi de şcoală nouă”, cu minţile 
pline de filozofie protestantă şi cu inimile golite 
de taina ortodoxă, ajungând să vadă învăţăturile 
dogmatice drept simple formulări rituale, nu 
adevăr revelat şi mântuitor. 

De aceea, orice cleric sau laic, ce vrea să se 
numească ortodox fără a urma Predania vie a 
Sfinţilor Părinţi, este un intrus, un păstor 


năimit în turma lui Hristos. 


H+ Cum vorbeşte şi cum arată un episcop, 
preot, duhovnic, profesor sau teolog 
ecumenist? Care le sunt expresiile 
preferate în limbajul zilnic? 


răirea  ecumeniştilor este moale, 
sensibilă, grijulie, duplicitară, 
presărată cu exagerată căldură şi 
> vizibilă prefăcătorie, uneori 
dimpotrivă — limbaj de cancelarie, prompt şi 
funcţionăresc, rece şi expeditiv; în predici — 
pacifişti şi lacrimogeni, imploră şi înduioşează, 
exagerat de slugarnici sau trufaşi. Seamănă 
izbitor cu nişte politicieni îmbrăcaţi în 
veşminte. 
După înfăţişare arată prosperi, bine hrăniţi, 
deseori tunşi, raşi sau cu barbă de artist. 

Umanişti convinşi şi niţel filantropi, sunt mari 
ctitori de spitale, azile, instituţii culturale (cu 
banii CMB). Sunt prezenţi în primele rânduri la 
întruniri, conferinţe şi simpozioane, în care nu 
se pomeneşte nimic despre Hristos, pătimire, 
mucenicie, dreapta-credinţă. Evită cu grijă 
subiecte precum: erezie, apostazie, păgânism, 
materialism, sincretism, laicism, globalism, 
liberalism, pecetluire, sionism, comunism, new- 
age, masonerie. 

Totdeauna se recomandă penibil sau nu 
scapă să amintească că sunt absolvenţi a două- 
trei facultăţi, masteranzi sau doctori ai unor 
universităţi, bineînţeles occidentale (în special 
Franţa, Germania, Anglia, Italia, Elveţia). 

Ecumeniştii ortodocşi sunt neutri, vorbesc 
ambiguu, la modul general, folosind cuvinte 
multe şi frumoase din care nu înţelegi nimic 
concret; văd un viitor paşnic şi liniştit al 
Bisericii (o să fie bine, e bine aşa, să fim buni), 
dar îi trădează o supunere superstiţioasă faţă de 
oficialități (religioase şi politice), venerează tot 
ce înseamnă mărire, putere, legislaţie, ordin şi 
ordine, chiar dacă prin acestea se aduc prejudicii 
Bisericii lui Hristos. 

Sunt liberalişti şi progresişti, nu îndeamnă la 
o nevoinţă trupească (post, rugăciune, metanii, 
citire din Sfinţi Părinţi) mai hotărâtă, ci la una 
simbolică,  dezleagă uşor la împărtăşanie, 
dezleagă posturile, scurtează Liturghia şi 
slujbele, silind în schimb la a cumpăra multe 
lumânări şi a face multe donaţii bisericii. 

Sunt „smecheri”, „descurcăreţi”, corupti, 
grijulii cu mofturile „puternicilor” şi osârdnici 
cu săracii. Trăiesc în lux şi huzur, propovăduind 
sărăcia şi milostenia. 

Nu sunt frământaţi de problemele prin care 
trece Biserica”, nu dau nici un răspuns ferm şi 
nu au vreo atitudine hotărâtă faţă de invazia 
sataniştilor, a  masonilor, a  desfrânaţilor, 
apostazia Europei şi ofensiva împotriva 
creştinismului şi a creştinilor”. 

Altminteri, majoritatea ecumeniştilor 
ortodocşi sunt masoni, membri în Lions Club 
sau Rotary Club“, sau teozofi, yoghini, practică 
radiestezia, reiki, bioenergia şi alte terapii 
alternative (îl văd pe Hristos şi nu pe dracul în 
spatele „energiilor? sau a  „forţei”), ori 
„cercetează? şi sunt „pasionați? de practici 
orientale şi păgâne. 

Văd Biserica şi Ortodoxia ca pe o proprietate 
personală, cu care pot face orice. Exploatează 
financiar superstiţia şi obedienţa ortodocșilor 
naivi sau ameninţă cu blesteme şi mari necazuri 


4 Pentru ei, singura problemă a Bisericii e că încă nu s-a 
„integrat”... 

5 De exemplu clonarea, evoluționismul teist, legile, 
învățământul şi politica anticreştină, discriminarea, 
homosexuali, pecetluirea cu 666, new-age, rockul, drogurile sau 
Harry Potter, Codul lui DaVinci, Evanghelia lui Iuda etc., 
etc., etc. 

% Cele două „cluburi” sunt pepiniere de recrutare, pregătesc 
mentalitatea şi fac „antrenamentul” pentru intrarea în 
Masonerie. 

pe cei ce le spun adevărul în faţă sau li se 
împotrivesc. 

Sunt râvnitori în a dobândi un anume 
pragmatism „creștin”, similar celui catolic şi 
protestant, acela de a zidi cât mai mult, de a 
ridica cât mai sus, de a construi Împărăţia 
Cerurilor aici pe pământ. Aşa ajung să fie 
biruiţi de spiritul antreprenorial, confundând 
marketingul şi abilitatea managerială cu 
virtuțile creştineşti. 

Nu au graiul bisericesc, cel al Patericului, ci 
un limbaj prea „teologic”, unul încărcat, 
modernist,  politicianist, plat, amestecat, 
curopenizat, cu referinţe şi modele de morală 
lumești (artă, modă, filme etc.) sau cu „sfinţi” şi 
personaje din alte credinţe şi religii. Le e ruşine 
să umble în reverendă şi cu barbă. 

Ceea ce ei socotesc a fi dragoste de oameni 
nu este, în esenţă, nimic altceva decât 
dragoste pentru lume. Dacă-i priveşti adânc în 
ochi, vei vedea o ruşinare, o ezitare, o ascundere, 
o mustrare lăuntrică a conştiinţei care vine din 
trădarea credinţei întru Hristos. 

Atenţie, când vorbesc despre Biserică sau 
creştinism nu folosesc precizarea Biserica 
ortodoxă sau Creştinism ortodox! Totdeauna 
vorbesc cu dublu-înţeles, concluzia putând fi 
interpretată în mii de sensuri. 

Te Cum se comportă un episcop, preot sau 
duhovnic ecumenist? 


vită cu îndârjire orice adunare unde ar 
putea fi întrebat sau ar trebui să dea 
lămuriri publice despre erezia 
ecumenistă, despre valabilitatea 
dogmelor ortodoxe astăzi, despre actualitatea şi 
aplicarea Canoanelor Bisericii, despre înnoirile 
şi schimbările din Ortodoxie, despre inovațiile 
eretice din învăţământul teologic, seminarii şi 
facultăţi, despre noua legislaţie internă a 
Bisericii. 

Sunt lideri, organizează sau iniţiază 
programe de „înfrăţiri” cu diferite culte (erezii) 
sau religii, vizite „bi-” sau »trilaterale”, tabere 
ecumeniste de „reeducare? în aşezămintele 
sociale sau religioase din Apus (Assisi, Fatima, 
Medjugorie, Taizé, Bose etc.); leagă strânse 
relaţii de prietenie şi ajutorare cu societăţi, frăţii 
şi fundaţii cu nume obscure, în care nu se 
pomeneşte nimic de Hristos şi de dreapta 
credinţă, ci doar de pace, conciliere, 
»convieţuire”, „egalitate”, „fraternitate” etc., 
idealuri omeneşti în care nu se caută mântuirea. 

Se feresc ca de foc de răspunsuri clare şi 
curajoase pentru apărarea Ortodoxiei, 
răspunsuri care ar supăra pe eretici şi ar 
îmbărbăta pe ortodocşi. Nu cred în 
negreşelnicia Bisericii, nici în  sfinţenia 
Sfinţilor, numindu-i „extremişti”, „habotnici”, 

„Janatici”, „expirati”, „cuprinși de delir mistic”. 

În discuţii, ecumeniştii teologi încearcă să 
intimideze, să-şi impună părerile, să-şi creeze o 
„autoritate? prin invocarea numărului de 
facultăţi, masterate şi de doctorate făcute, a 
limbilor străine ştiute, a numărului de cărți 
scrise, a diplomelor şi medaliilor dobândite prin 
a sinelui „cultură şi ştiinţă”. 

Amintim aici teologilor ortodocşi implicați 
în tentativele ecumeniste de recunoaştere 
eclezială, că o diplomă de carton sau o medalie 
de tablă nu le conferă infailibilitate pe viață sau 
imunitate la eresuri, că ştiutorii de citate şi 
definiţii sunt primii răpuşi de neînduplecatul 
duh al raționalismului. Dimpotrivă, să ia aminte 
la marile căderi ale ereziarhilor, toţi ierarhi, 
arhimandriţi, preoţi cu multă carte, care din 
prea multă teologie înaltă au căzut din cele 
ortodoxe şi smerite. 

Ecumeniştii ortodocşi promovează înnoiri în 
Biserică, laicizează, scurtează, umanizează, fac 
mai practice, mai confortabile, mai comode: 
slujbele, predicile, scrierile, pictura Bisericii, 
portul şi graiul monahilor. Au o deosebită 
plăcere să modernizeze mănăstirile prin internet 
şi IV, prin tehnică şi industrie, să le transforme 
în exploatări agro, zoo sau forestiere, 
îndeletniciri aducătoare de grijă şi împrăştiere, 
sau de trândăvie şi confort, adică ucid cu totul 
vieţuirea călugărească. 

e Ce legătură pot avea călugării cu 
ecumenismul? 


onahii ortodocşi sunt primii 
care  pătimesc din cauza 
ecumenismului şi ultimii care 
vor rezista în calea lui. 

În primul rând, monahul ortodox este 
creştinul care nu are ce pierde, căci toate le-a 
lăsat pentru Hristos — casă, mamă, tată, funcţie, 
avere, influenţă, putere. Singurul lucru de preţ 
pentru care se nevoieşte, se roagă, vieţuieşte şi 
moare este Hristosul Ortodoxiei. 

Monahul ortodox este creştinul care, auzind 
zilnic glasul Evangheliei, viaţa şi învăţăturile 
Sfinţilor Părinţi, dobândeşte „cugetul Bisericii”, 
înţelegerea cea după adevăr a dreptei credinţe. 

Dintotdeauna credinţa Bisericii a rezistat 
prin mărturia monahilor” şi mucenicia lor. 
Până astăzi, orice abateri sau înnoiri întru cele 
ale credinţei sunt semnalate şi combătute mai 
întâi de monahii Ortodoxiei, care într-un cuget 
mărturisesc într-un glas adevărul cel neştirbit al 
Bisericii lui Hristos. 


7 Amintim spre luare-aminte viaţa Sfântului Maxim 
Mărturisitorul (+662), simplu monah care a mărturisit de 
unul singur dreapta credinţă înaintea unui întreg sinod 
căzut în erezia care susţinea că în Hristos este numai o 
singură voinţă (monotelism), stăruind în dreapta credinţă 
şi biruind până la urmă (chiar cu mâna şi limba tăiate) 
asupra mulțimilor de preoţi, arhimandriu şi arhierei 
eretici. Biserica îl prăznuieşte la 21 ianuarie. 

Nu întâmplător, călugării Sfântului Munte 
Athos, cu cei din Grecia, Serbia, Bulgaria, 
Rusia, America, România şi din toate celelalte 
ţări ortodoxe, împărtăşesc astăzi aceeaşi gândire 
asupra ecumenismului, numindu-l hotărât şi 
fără ezitare erezia ereziilor. 

Însă contra-ofensiva  ecumeniştilor este 
perfidă şi amăgitoare, căci văzând că pe tărâmul 
teologiei, al Scripturii şi Predaniei pot pierde 
ruşinos lupta datorită lipsei de argumente, au 
ridicat o luptă de denigrare a monahismului. 

Astfel, sub un îndemn făţarnic la ascultare şi 
supunere, unii ierarhi ecumenişti trădători 
caută să bage pumnul în gură şi să instaureze cu 
sila, sub ameninţări, teroare şi şantaj, dictatura 
ecumenismului în monahism şi în Biserică. 

Deja pentru cei mulți ecumenismul a 
devenit „politică de stat”, a devenit „ortodoxie”, 
aşadar rezistenţa împotriva „noii ortodoxii” este 
socotită drept schismă şi răzvrătire, monahii 
antiecumenişti devenind „oficial? nişte 
personaje mai periculoase decât teroriştii. 

Vedem cum roadele ecumenismului s-au 
copt, iar viclenia, duplicitatea, dublul-gândit şi 
dublul-vorbit au atins maximul: trădătorii au 
ajuns să strige „trădare”, ereticii au ajuns să 
acuze pe dreptmăritori de erezie, apostaţii pe 
ortodocşi de apostazie, călcătorii de adevăr vor 


% «Intraţi prin poarta cea strâmtă, că largă este poarta şi lată 
este calea care duce la pieire şi mulți sunt cei care o află.» 
(Matei 7.13) 

„dreptate”,  schismaticii strigă „nu faceţi 
schismă”, iar iubirea ecumeniştilor varsă sânge 
de frate. 

În chip ciudat, toleranța şi dragostea cu care 
reprezentanţii ortodocşi se laudă atât de mult şi 
pe care o arată ereticilor peste hotare, se 
transformă în cea mai cruntă prigoană atunci 
când „liderii” se întorc acasă la fraţii care nu 
sunt de un cuget cu dânşii. 

Nu e greu de înţeles de ce astăzi Monahismul 
românesc a ajuns să nu mai aibă voie să existe, 
să scrie şi să mărturisească fără a avea 
„legitimaţie” sau „autorizaţie”. Iar cei care nu se 
supun „directivelor? ajung să  pătimească 
tratamente desprinse din cunoscutul tipic 
comunist: bătăi, daţi afară din mănăstire sau din 
eparhie, dezbrăcaţi, opriţi de a mai sluji ca 
preoţi, de a mai spovedi, denigraţi ca „inculţi”, 
„răzvrătiţi”, „proşti, „bolnavi de misticism”, 
„Schismatici”,  „talibani”,  „fundamentalişti”, 
„nebuni”, „înşelaţi” etc. 

Nu putem trece cu vederea nici credinţa cea 
vie şi  nezdruncinată a părinţilor români 
contemporani, prigoniţi prin cele mai mârşave 
mijloace pentru viaţa şi mărturisirea lor 
ortodoxă: Arsenie Papacioc din Techirghiol, 
Adrian Făgeţeanu (fost) la Antim, Iustin 
Pârvu din Petru Vodă, Antim de la Sihăstria, 
Calistrat Chifan de la Bârnova, Eftimie Mitra 
de la Huta - şi lista este din ce în ce mai lungă. 

Pătimirile Părinților de mai sus sunt de fapt 
ispitele noastre, cu care alegem să ne luăm sau 

nu la trântă, ispitiri care lasă deocamdată să se 
vadă doar vârful ascuţit al unui aisberg 
ecumenist care caută să scufunde în adâncurile 
pierzaniei corabia şi corăbierii Bisericii. A 
început vremea unor noi prigoniri şi viclene 
defăimări ale adevăraţilor ortodocşi, venite din 
partea „fraţilor” care au trădat de mult adevărul 
şi iubirea dreptei credinţe întru Hristos Cel 
Răstignit şi Înviat. 

Întristătoare este această faţă ascunsă a 
ecumenismului şi a ecumeniştilor, atâta timp cât 
aceştia cred că prin prigoană, silnicie, 
manipulare şi batjocură, credinţa cea dreaptă 
din inimile adevăraţilor ortodocşi poate fi 


>» =» 


„reeducată sau „convertită“. 


"Hi E bine să ai duhovnic ecumenist? Te 
poate învăţa dreapta credinţă şi-ţi poate 
călăuzi sufletul către mântuire? 


uhovnicul ecumenist este cea mai 
mare primejdie pentru creştinul 
ortodox sincer şi  neştiutor. 
Duhovnicul ecumenist, deşi are 
harul preoţiei, nu poate arăta nimănui calea 
mântuirii, atâta timp cât sufletul său nu mai 
deosebeşte dreapta credinţă de reaua credinţă, 
ortodoxia de erezie, adevărul de minciună. Sunt 
ca nişte doctori bolnavi, despre care Hristos 
spune: «Lăsapi-i pe ei; sunt călăuze oarbe, orbilor; şi 
dacă orb pe orb va călăuz:, amândoi vor cădea în 
groapă.» Mai 15.14 

Prin alipirea sa de ecumenism, clericul a 
căzut în erezie, lepădându-se deci de Hristos, 
fiind astfel blestemat de Sfinţii Părinţi şi scos în 
afara Bisericii, chiar dacă mai-marii Bisericii 
(mulţi dintre ei tot ecumenişti) nu i-au luat 
preoţia caterisindu-l. 

Duhovnicul ecumenist, fiind egal în rătăcire 
şi apostazie atât cu ereticii, cât şi cu păgânii, e cu 
adevărat dusman al Sfinţilor şi al Bisericii, 
vrăjmaş al lui Hristos şi al oricărui ortodox 
doritor de mântuire. În consecinţă, a avea 
duhovnic ecumenist e totuna cu a te lepăda de 
bunăvoie de Hristos. 


H+ Cum cunoşti că ai duhovnic ecumenist? 


el mai „vizibil? este faptul că 

duhovnicul ecumenist nu consideră 

ecumenismul o erezie. În al doilea 

rând, acesta nu crede că mai există 
erezii şi eretici în zilele noastre, ci doar „altfel? 
de creştini sau „diferite” creştinisme. 

Duhovnicul ecumenist nu vorbeşte deloc, sau 
rareori şi vag despre Sfinţii Părinţi ai Bisericii, 
neîndemnând la urmarea vieţuirii lor sfinte, nu 
vorbeşte despre mântuirea prin pocăință, curaj, 
suferinţă, pătimire, mucenicie, cruce şi moarte 
pentru credinţa ortodoxă. 

Nu pomeneşte nimic despre: apostaţi, eretici, 
atei, păgâni, hulitori şi lepădaţi de Biserică, de 
anatemele, blestemele şi afuriseniile date de 
Sfinţii Părinţi tuturor confesiunilor, cultelor, 

credințelor şi bisericilor cu tot cu întemeietorii lor 
ucigaşi de mucenici, astăzi înfrăţiţi cu arhiereii 
zişi ortodocşi. 

Duhovnicul ecumenist nu-ţi arată ce este şi 
cum să aperi dreapta-credinţă; nu-ţi vorbeşte 
despre duşmanii Bisericii, ci dimpotrivă, biruit 
de trai bun şi viaţă lungă, spune că totul e „bine 
şi frumos”, iar Biserica are numai „surori” şi 
„prieteni”. 

Sau crede şi spune (public ori în taină) că 
„biserici” sunt mai multe, numindu-le părți ale 
întregului, ramificații ale adevărului,  rudenu 
spirituale, surori ale Ortodoxiei, care ortodoxie nu 
ar fi altceva decât o părticică a „marii biserici 
universale” care încă nu ar exista, dar creşte, se 
dezvoltă, „evoluează” în timp şi se desăvârşeşte 
în viitor. 

Duhovnicul ecumenist leagă prietenii cu 
slujitori şi credincioşi ai altor „culte”, 
admirându-le „ritualurile”, „pregătirea”, 
„cultura”, „seriozitatea”, „educaţia”, „trăirea”, 
„corectitudinea”,  „hărnicia”,  „emanciparea” 
etc., virtuţi omeneşti netrebuincioase 
ortodocşilor pentru a se mântui, ci proprii 
ereticilor şi păgânilor. 

Duhovnicul ecumenist nu discută niciodată 
la spovedanie despre ecumenism, ori îl tratează 
îngăduitor, afirmând că ecumenismul nu se 
arată a fi o primejdie adevărată pentru Biserică, 
ba uneori lăudându-i încântat şi fără ezitări 
„binefacerile” pacifiste. 

Te Când este bine a mustra pe episcopul, 
preotul sau duhovnicul ecumenist, a nu 
mai participa la slujbele lor şi nici a te mai 
împărtăşi din mâna lor? 


A n chip neobişnuit, creştinul de rând a 
A4]| deprins o anume „sfială” în a-şi apăra 
(4 credinţa ortodoxă, o lipsă de atitudine 
(d hotărâtă şi demnă atunci când cele ale 
credinţei sunt  batjocorite. Cu adevărat, 
îndemnul Sfântului Apostol Pavel este mai 
actual ca oricând: «Deci, nu te ruşina de a 
mărturisi pe Domnul nostru, nici de mine, cel pus în 
lanțuri pentru El, ci pătimeşte împreună cu mine 


pentru Evanghelie după puterea de la Dumnezeu» | 


Timotei 1.8 

Sfinţii Părinţi ne-au arătat că ascultarea, 
respectul, prietenia, cuminţenia sunt până la 
păcat, până când episcopul, preotul ori 
duhovnicul se roagă, slujeşte, liturghiseşte şi se 
împărtăşeşte la un loc cu slujitorii altor 
credinţe: catolici, greco-catolici, armeni, copti, 
protestanți (luterani şi calvini), anglicani, neo- 
protestanți (baptiști, adventişti, evangheliști), şi 
alţi eretici (penticostali, iehovişti, mormoni, 
masoni) apostaţi şi ecumenişti. 

Păcat este când, în nenumărate rânduri, 
simplii ortodocşi au fost invitaţi sau obligaţi să 
participe (şi eventual să se împărtăşească) la 
împreună-slujirea cu ereticii. 

Păcat este şi atunci când episcopul, preotul 
ori duhovnicul aduce în biserică aşa-zişi prelati, 


79 


pastori, preotese, cardinali, episcopese ori alte 
oficialități eretice (profesori, pedagogi, 
educatori, instructori) pentru a propovădui, a 
predica, a boteza, a cununa, a înmormânta sau a 
săvârşi orice altă ceremonie ecumenistă. 

Păcat este şi atunci când episcopul, preotul, 
duhovnicul merge el însuşi în  capiştile 
(lăcașurile) ereticilor, pentru a predica, a 
propovădui, a boteza, a cununa, a înmormânta 
după  rânduieli ortodoxe ori neortodoxe, 
dovedind astfel că este ecumenist. 

Clericii ecumenişti s-au abătut de la calea 
Evangheliei, dar doresc să se arate drept 
propovăduitori ai celor sfinte, «voind să fie 
învăţători ai Legu, dar neînțelegând nici cele ce 
spun, nici cele pentru care dau adeverire.» 112 1-7 

Trebuie să cunoaştem că episcopului, 
preotului sau duhovnicului ecumenist nu îi este 
frică nici de Dumnezeu (altfel nu L-ar fi trădat), 
nici de moarte (altfel s-ar înfricoşa de osânda ce- 
| aşteaptă). Ecumeniştilor ortodocşi le e frică 
numai de poporul cel binecredincios, de 
glasurile care se ridică şi îi mustră atunci când 
săvârşesc fărădelegi în Biserică. 

Dacă glasurile dreptmăritorilor se vor 
acoperi mai departe de tăcere, nu peste mult 
timp vor ajunge să trăiască într-o ortodoxie 
ecumenistă, în care nici călugării, nici preoţii şi 
nici creştinii nu vor mai avea curajul şi râvna 
Sfântului Prooroc Ilie sau asprimea Sfântului 
loan Botezătorul, care  mustrau, certau, 
amenințau, strigau, îndreptau, tocmai pentru a 

„tulbura”, „deranja? şi „supăra” pe cei rătăciţi, 
indiferent de rang şi breaslă. 

Să nu credeţi că ortodocşii care privesc cu 
nepăsare la problemele prin care trece astăzi 
Biserica, că acei ortodocşi care îşi ascund 
laşitatea în spatele cuminţeniei, a „ascultării”, a 
„neştiinţei” sau a „neputinţei”, că acei ortodocşi 
care se „smintesc” sau întorc capul atunci când 
fraţii lor întru credinţă sunt prigoniţi - vor 
scăpa de tăvălugul ecumenismului, vor scăpa la 
rându-le de răspunsul la întrebarea „vitală”: te 
lepezi sau nu de Hristos... Nimeni nu va scăpa 
neîntrebat sau necercetat, mai devreme sau mai 
târziu. 

Nu credinţa Bisericii, ci credinţa noastră este 
supusă ispitirii şi căderii. Dreapta credinţă este 
adevărul de care nu trebuie să ne dezlipim, este 
chipul lui Hristos din noi care trebuie apărat cu 
orice preţ. Şi toţi trebuie să fim pregătiţi să ne 
apărăm la nevoie credinţa, după dreptarul şi 
mărturia Sfinţilor: „Nimeni să nu ne stăpânească 
în credința noastră: nici un împărat, nici un ierarh, 
nici un mincinos Sinod, nici altcineva, ci numai 
Unul Dumnezeu, şi păstraţi sfânta ortodoxie care 
atât prin Hristos Iisus cât şi prin Apostoli Săi ne-a 
fost dăruită nouă” (Sfântul Ierarh Marcu al 
Efesului). 

Unitatea Bisericii nu depinde doar de 
ascultarea fată de o autoritate supremă, nu e o 
problemă de subordonare şi supunere faţă de 
superiori, ci unitatea Bisericii e dată de 
comuniunea liturgică cu Trupul şi Sângele lui 

Hristos, unimea duhovnicească în Sfânta 
Treime. 

Episcopilor le este hărăzit de Hristos a vieţui 
în duhul smereniei şi datorită acestui fapt nici 
unui ierarh nu îi este îngăduit a se crede pe sine 
stătător sau stăpân peste popor, ci e rânduit într- 
o egală comuniune cu ceilalţi episcopi, ca să ţină 
împreună învăţătura lui Hristos şi rânduiala 
liturgică şi canonică unitară a Bisericii, singura 
prin care Hristos voieşte a lucra şi împlini 
mântuirea oamenilor. 

În acelaşi duh, Apostolul Petru sfătuieşte: 
«Păstoriti turma lui Dumnezeu, dată în paza 
voastră, cercetând-o nu cu Silnicie, ci cu voie bună, 
după Dumnezeu, nu pentru câştig urât, ci din 
dragoste. Nu ca şi cum aţi fi stăpâni peste Biserici, ci 
pilde făcându-vă turmei.» 1 Pau 5-23 

Poporul ortodox trebuie să fie conştient de 
faptul că nu datorează nici o ascultare vreunui 
episcop, oricâte doctorate sau medalii ar avea, 
când acel episcop încetează de a mai fi ortodox 
în duh şi mărturisire de credinţă, şi deschis îi 
urmează pe eretici sub pretenţii de „unire”, 
„conlucrare” şi „iubire frățească”. Dimpotrivă, 
ortodocşii sunt obligaţi să se depărteze de el şi să 
mărturisească dreapta credinţă, deoarece un 
episcop a încetat de a mai fi episcop din 
momentul în care a încetat a mai fi ortodox. 

Adevăraţii preoţi şi episcopi vor fi cei care 
vor trăi, gândi şi învăţa aşa cum Sfinţii Părinţi 
ar fi făcut-o. Aşa se va păstra adevărata Biserică 
vie şi nevătămată. 

PARTEA A TREIA 


ECUMENISMUL ȘI VENIREA 
LUI ANTIHRIST 


ra HE e ci E 


ari, 
să 


i 
= apt "i 
A „Există doar o singură Biserică a lui mi KA 
r 5 $ Hristos, cea sfântă, apostolească si A 
il sobornicească. Nu mai multe, nici E Se 
at măcar două. lar celelalte sunt ER 
J 


a sinagogi ale celor ce viclenesc si d 
p sinod al răzvrătitilor. Este nevoie să [i 


k 
WH păzeşti toate fără de tăgadă şi, mai sa 
( presus de toate, cele ale credinţei. | 
& Dacă te-ai abătut câtuşi de puţin de [E 
la cele drepte, păcătuieşti păcat de 
moarte. Şi toți câţi păzesc cele pe 
care fie unul dintre Părinţi le-a scris 
în chip particular, fie un sinod local 
le-a statornicit, au dreapta judecată.” 
Sfântul Fotie cel Mare (sec. X) 


T Cum va lucra Antihrist la căderea 
omului, în cel de pe urmă veac? 


uhul lui Antihrist se piteşte acolo 
unde Hristos este denaturat câtuşi 
de puţin. Dacă vechii antihrişti 
erau magii şi vrăjitorii care lucrau 
în bezna istoriei, astăzi noii antihrişti au ieşit la 
lumină, luând chipul politicianului, filozofului, 
artistului, teologului. 

Dintotdeauna a existat un rău manifestat 
prin legile şi dreptatea lumii, în filozofia, 
teologia, cultura şi arta oamenilor. Faptele şi 
lucrările hulitorilor de Hristos se împletesc cu 
istoria lumii, cu prezentul social, cu fenomenul 
religios, continuând şi întărind în toate formele 
dorinţa nebună a primului înger căzut din 
ceruri: aceea de a-l înlocui pe Dumnezeu. 

Înmulţind neîncetat neghinele răului, Satan 
a ales ca în fiecare apariţie de crezuri creştine 
eretice în această lume, pe lângă crearea unei 
„umbre” a unei false dumnezeiri, a unui 
„hristos”  arianist, revoluționar, umanist, 
panteist, progresist, ecumenist sau liberal, să 
lase şi câteva „portiţe teologice”, prin care 
Antihrist să-şi facă simțită la momentul potrivit 
- în chip legal” şi „corect? - chemarea şi 
prezenţa, direct în mijlocul şi în inima 
creştinilor. Altfel spus, acel „Hristos”, atent 
elaborat de  teologiile noilor sau vechilor 
creştinisme eretice, nu este, în fond, decât o altă 
înfăţişare a Antihristului. 

Nu întâmplător, firele istorice ale eresurilor 
creştine şi păgânismelor întemeietoare de 
crezuri, religii şi zei au ajuns astăzi mai mult ca 
oricând să-şi  înnoade vârfurile prin 
redescoperirea asemănărilor religioase. Şi nu 
întâmplător există deja în vremurile noastre o 
organizaţie numită Ecumenism, care se 
străduieşte să netezească şi să călăuzească 
drumurile tuturor religiilor acestei lumi într-un 
singur punct. Este uşor de înţeles pricina, căci 
acelaşi duh rău care a aruncat şi la umbra căruia 
au crescut seminţele „necredinţelor” în lume, 
netezeşte acum terenul venirii triumfale a 
Antihristului. 

Toate cele ale lui Hristos au un rost al 
existenţei şi o desăvârşire spre care se îndreaptă, 
o împlinire a Facerii în Apocalipsă. Cele aflate 
în afara acestui „rost? devin germenii 
antihristici, prin care o epocă, sau o cultură, sau 
o religie se umple de duh rău şi se revarsă mai 
apoi îmbolnăvind cele ale creaţiei. 

Acum, roadele celor care „nu s-au lepădat de 
Satana şi de toate lucrurile lui” stau în imitarea 
lucrării lui Hristos în lume, tocmai pentru a-L 
nega şi înlocui pe Hristos. [ine chiar de natura 
religioasă a lui Antihrist să prezinte Împărăţia 
Cerurilor ca fiind a sa, iar împărăţia morţii ca şi 
când ar fi planul eşuat al lui Hristos Cel 
Răstignit. De aceea Ecumenismul cel „bun” şi 
„iubitor” vine ca o tentativă de resuscitare a 
Creştinismului cel  „învechit”, „crud? şi 
„dezbinat”. 

e Ce anume a determinat naşterea 
ecumenismului? 


FA] | nun nou sistem social sau o nouă 


G 


A filozofie umanistă vine 
(A întotdeauna în urma unei reacţii 
EI | (de negare sau de evoluţie) faţă de 
un concept sau o cultură anterioară. În cazul de 
fată, principiilor socialiste li s-a ataşat o latură 
religioasă,  născându-se astfel ecumenismul, 
„înfrăţirea” dintre cele două ideologii fiind mai 
mult decât evidentă: 

X amândouă s-au zămislit în Apus, din gândiri 
revoluţionare şi sub lozinci gen „libertate, 
egalitate, fraternitate ”; 

X nu întâmplător şi comunismul şi 
ecumenismul au avut întemeietori şi lideri 
masoni, arătând cum acelaşi duh rău îi bântuie 
şi le inspiră în taină sufletele; 

X amândouă luptă pentru o „epocă de aur” aici 
pe pământ, legiferând republici şi „socialisme”, 
creştinisme şi religii utopice unde fericirea 
umanităţii va fi desăvârşită când toate 
deosebirile de clasă, rasă, respectiv dogmă şi cult 
vor fi dispărut; 

X socialismul, ca şi ecumenismul în plan 
religios, dincolo de propagandă, nu numai că nu 
a împlinit promisiunile unei „societăți 
perfecte”, dar a şi condus la ruinarea naţiilor 
(creştinismelor) pe care le-a stăpânit; 

X ecumenismul vine ca o „scăpare? din 
socialism, ducând la cealaltă extremă 

„binefacerile?  totalitariste, ca acolo unde 
comunismul a eşuat, ecumenismul să 
izbutească; 
X ecumenismul  socializează creştinismul, 
acesta devenind un „bun comun? al 
colectivităţii, în sprijinul egalizării şi nivelării 
sociale (toţi sunt la fel) şi al echităţii umaniste 
(toţi au dreptate); 
X şi comunismul şi ecumenismul au o structură 
piramidală care legitimează treptat „drepturile? 
unor „aleşi? ce pot hotărî absolut orice în 
numele societăţii, respectiv al creştinismului, 
„centralizarea” devenind încet-încet camuflajul 
dictaturii social-religioase; 
X ca în orice dictatură, opoziţia, părerile 
contrare nu sunt acceptate, „dizidenţii” fiind 
acuzaţi de răzvrătire, de uneltire, de subminare 
a „valorilor comune”, de luptă împotriva păcii, 
unităţii şi libertăţii universale, şi găsiţi vinovaţi 
de eşecurile „sistemului”; 
X de fapt, nu contează cum se împlinesc 
idealurile, atâta timp cât scopul, finalitatea şi a 
comunismului socialist şi a ecumenismului 
unionist rămâne aceeaşi: o singură credinţă, un 
singur stat, un singur conducător; 
X comunismul a fost demonic, ecumenismul 
este antihristic — precum socialismul a asuprit 
creştinismul, aşa ecumenismul pregăteşte 
venirea antihristului. 

Stranie este însă atitudinea ortodocşilor 
români care, fugind de un comunism care l-a 
negat din răsputeri pe Hristos Dumnezeu, se 


88 


aruncă bucuroşi în braţele unui ecumenism care 
vine şi recunoaşte toţi dumnezeii lumii. 


+ Oare nu ecumenismul de astăzi, încă 
neînțeles, va fi deplinătatea, împlinirea 
Creştinismului la sfârşitul veacurilor? 


criptura ne descrie în capitolul XXIV al 

LS Evangheliei de la Matei semnele venirii 

lui Hristos, chipul Bisericii şi viața 

acestei lumi în cel de pe urmă veac, în 

cuvinte deosebit de îngrijorătoare: «mulți vor 

veni în numele Meu ... şi pe mulţi îi vor amăgi», 

«mulți prooroci mincinoşi se vor scula şi vor amăgi 
pe multi». 

Unde este aici viziunea încântătoare, viitorul 
de aur al ecumenismului creştin atunci când 
evanghelistul ne spune că cei mult (se) vor amăgi, 
unde este unitatea în diversitate, când Scriptura 
ne îndeamnă să fugim, să ne ascundem, căci 
toată lumea va trece prin «strâmtorarea acelor 
zile», unde este biserica mondială unită, în care 
toţi oamenii vor fi înfrăţiţi prin legătura 
dragostei, când Evanghelia spune că «din pricina 
înmulțiru fărădelegu, iubirea multora se va răci»? 

Unde este „pământul făgăduinței” promis de 
ecumenism, în care toţi oamenii vor fi fraţi în 
aceeaşi credinţă şi vor alerga bucuroşi ţinându- 
se de mână peste cuprinsul înverzit al 
pământului, când Evanghelia spune că «se va 
ridica neam peste neam şi împărăție peste împărăție 
şi va fi foamete şi ciumă şi cutremure pe alocuri... 

Atunci mulţi se vor sminti şi se vor vinde unii pe 
alții; şi se vor urî unii pe alții»? 

Unde este biruinţa oamenilor „buni” şi 
„credincioşi”, care vor reuni „biserica cea 
sfântă” şi vor domni împreună cu Hristos pe 
acest pământ, când Mântuitorul ne învaţă să 
fugim atunci când «veți vedea urâciunea pustiirii 
ce s-a zis prin Daniel proorocul, stând în locul cel 
sfânt»? 

Aşadar, viitorul Creștinismului nu va fi deloc 
frumos şi încântător, nu va avea nimic în comun 
cu progresul şi bunăstarea lumească, cu 
năzuinţele unioniste ale împăraților şi 
religioşilor acestei lumi. Biserica „celor puţini” 
va fi prigonită de „cei mulţi”, fiindcă Ortodoxia 
va fi „nebunie? pentru cei căzuți în idolatria, 
deşertăciunea şi apostazia universală. Iar 
adevărații creştini se vor deosebi într-un singur 
chip de ceilalti oameni „credincioşi?, după 
spusele Mântuitorului: «vă vor da pe voi spre 
asuprire şi vă vor ucide şi veți fi urâți de toate 
neamurile pentru numele Meu». 

De aceea nu Cristul Ecumenismului ci 
Hristosul Ortodoxiei este cel adevărat, căci nu 
ne-a îndulcit auzurile spunându-ne că totul o să 
fie frumos, călduţ şi bine, că nu trebuie să mai 
avem vreo grijă, ci că vom bea paharul pătimirii. 

Cei care vor să unească aşa-numitele biserici 
creştine nu cred în Biserica Apostolică şi nici în 
Hristosul propovăduit de Apostoli şi mărturisit 
de Mucenici. Ecumeniştii doar se folosesc de 
creştinism şi de biserică pentru a-şi atinge 

propriile interese imperialiste. Telul lor este 
ridicarea unei împărăţii pământeşti, în care să 
supună, să îngenuncheze şi să „înfrăţească” pe 
toţi oamenii acestei lumi. 


"H+ Prin ce se face vinovat ecumenismul de 
venirea lui Antihrist? Ne dă Scriptura o 
învăţătură în acest sens? 


apitolul XVII al Apocalipsei ne 
vesteşte ridicarea unui nou Babilon, 
în care va trona Antihristul, fiara cea 
roşie. Şi purtată pe spinarea fiarei va 
fi desfrânata cea mare, biserica apostată, cea care 
va mâna, prin credinţa în ecumenism, întreaga 
lume la închinare înaintea noului dumnezeu: 
«Și am văzut o femeie şezând pe o fiară roşie, 
plină de nume de hulă, având şapte capete şi zece 
coarne. Și femeia era îmbrăcată în purpură şi în 
stofă stacojie şi împodobită cu aur şi cu pietre scumpe 
şi cu mărgăritare, având în mână un potir de aur, 
plin de urâciunile şi de necurăţiile desfrânării ei. Iar 
pe fruntea ei scris nume tainic: Babilonul cel mare, 
mama desfrânatelor şi a urâciunilor pământului. » 
Cât de limpede descrie Sfântul Ioan 
Evanghelistul strălucirea şi fastul în care va fi 
învelită necurăţia: stofă stacojie împodobită cu aur 
şi cu pietre scumpe, mărgăritare, potir de aur, o 
urâciune întinsă peste tot pământul. 
Întocmai ca în cele ale Scripturii, Sfântul 
Lavrentie al Cernigovului (+ 1950) prooroceşte, 
prin descoperire dumnezeiască, arătând 

ortodocşilor de astăzi chipul viitoarei biserici 
ecumeniste: 

„» Vine timpul, şi nu e departe, când foarte multe 
biserici şi mânăstiri se vor deschide în slujba 
Domnului, se vor repara, le vor reface nu numai pe 
dinăuntru, ci şi pe dinafară. Vor auri şi acoperișurile 
bisericilor cât şi ale clopotniţelor, dar preoțimea nu 
va lucra la sufletul credinciosului, ci numai la 
cărămizile lui Faraon. Preotul nu va mai face 
misiune. Când se vor termina lucrările, nu se vor 
putea bucura de slujbe duhovniceşti în ele, că va veni 
vremea împărăției lui Antihrist şi el va fi pus 
împărat”. 

Înţelegem aici că peste nu mult timp, biserica 
va căpăta o altă înfăţişare, alta decât cea de până 
astăzi. Multă strălucire şi fală vor avea atunci 
zidirile, norod mult se va îmbulzi să se 
cuminece din „potire de aur”, ochii celor mulţi 
vor fi răpiți de frumuseţea slujbelor şi 
strălucirea veşmintelor „împodobite cu aur şi cu 
pietre scumpe”, predicile vor vesti pe întins 
pământul biruinţa iubirii asupra urii, a unirii 
asupra dezbinării, şi orbiţi de-atâta strălucire, 
„credincioşii” nu vor mai vedea că Harul lui 
Dumnezeu nu va mai sălăşlui printre dânşii. 

Îndestulaţi şi  slăviţi,  neprigoniţi şi 
neosândiţi, nu vor mai preţui atunci, sărmanii, 
singurul lucru de trebuinţă pe care ar fi trebuit 
să-l păstreze pentru a sufletului mântuire — 
credinţa cea dreaptă. 

Cei care acum ciuntesc din Liturghie, atunci 
o vor preschimba cu totul; cei care acum 

împuţinează credinţa, atunci o vor vinde cu 
totul. Cei ce acum şi-au dat sufletele 
ecumenismului, atunci se vor pecetlui cu 
semnul Fiarei. Cele ce acum par mici şi 
neînsemnate, vor alcătui la sfârşit lanţul robiei 
şi încununarea apostaziei. Numai că atunci nu 
vor mai putea face nimic. 

lar harul lui Hristos se va retrage din 
bisericile înalte, din slujbele frumoase, din 
potirele aurite, şi se va pogori acolo unde va fi 
mărturisit adevărul, unde se vor prigoni pentru 
dreptate, unde se va înseta şi flămânzi pentru 
adevărata credinţă. 

Şi prorocia de mai sus continuă: 

„Luaţi aminte la toate cele ce vă spun căci totul 
se pregăteşte cu mare viclenie. Toate bisericile şi toate 
mănăstirile vor fi într-o bunăstare imensă, pline de 
bogății ca niciodată, dar să nu mergeţi în ele. 
Antihrist va fi întronat ca împărat în marea biserică 
din Ierusalim, cu participarea clerului şi a 
patriarhului. Bisericile vor fi deschise, dar creştinul 
ortodox trăitor nu va putea intra în ele ca să se roage, 
căci în ele nu se va mai aduce jertfa fără de sânge a 
lui Iisus Hristos. În ele va fi toată adunarea 
satanică. "2 

Mult curaj le va trebui celor puţini spre a se 
împotrivi valurilor lumii, cu riscul de a fi 
socotiți smintiţi, nebuni sau răzvrătiți şi de a fi 
supuşi abuzurilor puterii. Multă înţelepciune va 


% Sfântul Lavrentie al Cernigovului, Ed. Bunavestire, Galaţi, 

trebui unui ortodox ca să discearnă adevărul, 
acolo unde toţi ceilalţi vor vedea o nebunie. 
Pentru timpurile noastre, viclenia veacurilor 
este necredinţa deghizată în credinţă şi otrava 
îndulcită. Cine se va lăsa înşelat de aparente, 
cine nu va deosebi Biserica de Babilon, va fi 
pierdut. 


e De ce Antihrist va alege tocmai 
ecumenismul şi nu gnosticismul sau 
satanismul, ca să-l reprezinte? 


iindcă universalitatea de azi a 
ecumenismului va fi totalitarismul 
de mâine al Antihristului; hristosul 
ecumenismului de astăzi va fi 
Antihristul religiei globale de mâine. Pofta de 
căpătâi a lui Antihrist este pierderea celor care 
sunt ai lui Hristos, nu a celor care-i pregătesc 
deja venirea. Celelalte religii nu prevestesc 
apariţia unui Anti-Krishna, Anti-Budha sau 
Anti-Allah, ci dimpotrivă, reîncarnarea lui 
Budha, venirea lui Imam Mahdi, ba chiar 
naşterea unui nou Mesia, fiecare dintre aceştia 
venind ca salvatori ai lumii şi mari înţelepţi 
religioşi. Numai Creştinismul arată chipul unui 
Anti-Hristos care nu va fi binefăcătorul, ci 
nimicitorul omenirii. 
Sfântul Dorotei învaţă: „Nici o răutate şi nici 
unul dintre eresuri, nici însuşi diavolul nu poate să 
însele pe cineva, decât numai dacă se preface în 

chipul faptei bune”, după cum şi Sfântul Apostol 
zice Că însuşi diavolul se preface în înger de lumină. 

Lumea Babilonului va fi adunarea creştinilor 
înfrăţiţi cu ereticii şi păgânii, o lume care nu va 
accepta ca cineva să fie pesimist în privinţa 
„religiei universale”, pe care aşa de încrezători 
astăzi o vestesc. 

În regatul lui Antihrist nu se va îngădui 
„dezordinea”, nu vor fi credinţe „autonome” sau 
certuri din cauza „dumnezeilor”. Diavolul cu 
trup de om va sta în templul lui Dumnezeu ca 
dumnezeu şi toţi oamenii de pe pământ, ale 
căror nume nu sunt scrise în cartea vieţii, îi vor 
aduce închinare în cadrul unui cult religios, căci 
Fiarei « s-a dat să facă război cu sfinții şi să-i 
biruiască, şi 1 s-a dat ei putere peste toată seminția, 
poporul şi limba şi neamul. Și i se vor închina ei toți 
cei ce locuiesc pe pământ, ale căror nume nu sunt 
scrise, de la întemeierea lumi, în cartea vieţii 
Mielului celui înjunghiat.» 49%» 132 Pentru toţi 
aceşti ortodocşi, catolici şi protestanți, doar o 
religie va exista - „creştinismul” lui Antihrist. 

Mai devreme sau mai târziu, toate cultele, 
„bisericile” şi religiile vor fi unite. În acea 
universalitate a necredinţelor, chiar şi cei aleşi 
vor fi în primejdie de a pierde calea. Când Fiul 
Omului va veni, îi va găsi pe oameni 
închinându-se unui alt hristos, unui nou 
dumnezeu căruia mulțimile cu inimile 
împietrite şi minţile înşelate îi vor îngenunchea 
întreaga lor viaţă. 

